Το μαύρο ταιριάζει στην κρατική ΕΡΤ | ΑΝΤΙΘΕΣΕΙΣ | antinews.gr\nΤο μαύρο ταιριάζει στην κρατική ΕΡΤ\nΌλοι οι ξένοι που αντέδρασαν στην απόφαση του Πρωθυπουργού για (προσωρινό) κλείσιμο της ΕΡΤ, είμαι βέβαιος πως εξ ιδίων κρίνουν τα αλλότρια και κάτι τέτοιο είναι απολύτως λογικό. Ακούσαμε πως δεν υπάρχει κράτος στην Ευρώπη χωρίς δημόσια ραδιοτηλεόραση και κάτι τέτοιο είναι μάλλον σωστό. Ακούσαμε εντός και εκτός της χώρας πως όταν πέφτει «μαύρο» στις συχνότητες της δημόσιας ραδιοτηλεόρασης υπάρχει εκ των πραγμάτων ένα θέμα με την λειτουργία της δημοκρατίας ή τουλάχιστον της κυβέρνησης σε σχέση με τα δικαιώματα και τις ελευθερίες των πολιτών και κάτι τέτοιο είναι μάλλον δικαιολογημένο.\nΌλα αυτά όμως, με ένα τεράστιο «ΑΛΛΑ» που όταν εκφραστεί και στοιχειοθετηθεί σωστά και ακριβοδίκαια, βάζει τα πράγματα σε άλλο επίπεδο και ανατρέπει όλα τα στερεότυπα και τα αυτονόητα που αναφέραμε παραπάνω. Κι αυτό επειδή πλέον μιλάμε για διαφορετικά πράγματα, κοινώς, συγκρίνουμε μήλα με πορτοκάλια και σώβρακα με γραβάτες.\nΑς προσπαθήσω αρχικά να εκφράσω το «ΑΛΛΑ» που αναφέρω παραπάνω. Είναι σωστά, λογικά και δικαιολογημένα όσα ντόπιοι και (κυρίως) ξένοι προτάσσουν ως επιχειρήματα σχετικά με το κλείσιμο της δημόσιας ραδιοτηλεόρασης, ΑΛΛΑ στην Ελλάδα, δεν μιλάμε για δημόσια ραδιοτηλεόραση! Στην Ελλάδα, υπάρχει μια ΚΡΑΤΙΚΗ ραδιοτηλεόραση, λάφυρο μέχρι τώρα στα χέρια του κόμματος (ή των κομμάτων πρόσφατα) που κερδίζει τις εκλογές και σχηματίζει κυβέρνηση, σε αγαστή συνεργασία με έναν εσμό αδίστακτων κρατικοδίαιτων συνδικαλιστών.\nΔεν νομίζω ότι είναι απαραίτητο να στοιχειοθετήσω σωστά και ακριβοδίκαια τον παραπάνω ισχυρισμό, είμαι βέβαιος πως η πλειοψηφία των αναγνωστών δεν διαφωνεί, ωστόσο, για λόγους ηθικής τάξης θα αναφέρω ορισμένες παραμέτρους που τον τεκμηριώνουν. Είναι γεγονός πως το βαθύ κράτος της μεταπολίτευσης στηρίχθηκε στα διάφορα άνομα συντεχνιακά προνόμια και στην μοιρασιά των προσοδοφόρων κρατικών θέσεων που λειτουργούσαν και ως πολλαπλασιαστές ισχύος του πελατειακού παρακράτους. Οι κρατικοδίαιτοι συνδικαλιστές και τα μεσαία κομματικά στελέχη των κυβερνητικών κομμάτων, που επάνδρωσαν και υπερασπίστηκαν αυτές τις κρατικές θέσεις ενάντια σε κάθε απόπειρα μεταρρύθμισης και εκσυγχρονισμού, εξακολουθούν μέχρι και σήμερα να κυβερνούν στην ουσία την χώρα. Η ΚΡΑΤΙΚΗ ΕΡΤ αποτελεί την κορυφή αυτού του παρακυβερνητικού παγόβουνου, την ισχυρότερη εστία κομματοκρατίας, νεποτισμού και κρατικοδίαιτης συνδικαλιστικής κυριαρχίας. Αυτός της ο ρόλος, την καθιστά ηγέτη και οδηγό όλων αυτών που ονειρεύονται την νεκρανάσταση του κρατισμού και ακριβώς το αντίθετο από κάθε άποψη, της έννοιας της ΔΗΜΟΣΙΑΣ ΤΗΛΕΟΡΑΣΗΣ όπως την γνωρίζει, την σέβεται και την απολαμβάνει ο αναπτυγμένος πολιτικά και οικονομικά κόσμος. Αυτός της ο ρόλος είναι που την καθιστά και τον πρώτο και ισχυρότερο συμβολικά στόχο για όποιον πολιτικό έχει την βούληση να ξεκινήσει τις απαραίτητες μεταρρυθμίσεις που θα οδηγήσουν την χώρα στην νέα εποχή της και θα μετατρέψουν την ΚΡΑΤΙΚΗ ραδιοτηλεόραση σε αληθινά ΔΗΜΟΣΙΑ ραδιοτηλεόραση όπως παντού στον πολιτισμένο κόσμο.\nΗ χώρα λοιπόν έχει οπωσδήποτε ανάγκη από ΔΗΜΟΣΙΑ ραδιοτηλεόραση. Δεν έχει καμιά ανάγκη όμως την ΚΡΑΤΙΚΗ ΕΡΤ. H κοινωνία είχε ήδη απαξιώσει στην πράξη τις περισσότερες εκπομπές της και κυρίως τα κατευθυνόμενα και «αντικειμενικά» δελτία ειδήσεων και τις μονόπλευρες και προπαγανδιστικές ενημερωτικές εκπομπές της. Στην εποχή που ζούμε, με τις άπειρες δυνατότητες πληροφόρησης και διασκέδασης, το τελευταίο που χρειάζεται μια σύγχρονη και υγιής κοινωνία, είναι το προπαγανδιστικό μουρμουρητό μιας ΚΡΑΤΙΚΗΣ ραδιοτηλεόρασης. Μαύρο λοιπόν στην ΚΡΑΤΙΚΗ ΕΡΤ, και δεν πιστεύω πως χρειάζεται να ξαναλειτουργήσει με τον τρόπο που μέχρι τώρα λειτούργησε. Μια ΔΗΜΟΣΙΑ ραδιοτηλεόραση, με σαφή προσανατολισμό στην παιδεία και τον πολιτισμό, δεν χρειάζεται τόσα μέσα, τόσους ανθρώπους, τόσες συχνότητες και τόσα χρήματα για να κάνει σωστά την δουλειά της. Το μόνο που χρειάζεται είναι ανεξαρτησία από την εκάστοτε κυβέρνηση και τον ασφυκτικό κομματικό πελατειακό – συνδικαλιστικό εναγκαλισμό.\nperiopos 15/06/2013 16:58:32\nΜόνο και μόνο το γεγονός ότι θεωρείτε δεδομένη την ανεξαρτησία της νέας Δημόσιας τηλεόρασης, κατατάσσει την ανάρτηση σε μία προσωπική τοποθέτηση που δεν αφήνει περιθώρια διαλόγου.\nΓια την στρεβλότητα της τεθνεούσης ΕΡΤ, δεν χωράει αντίρρηση.\nΑλά μέχρι εκεί.\nperiopos @ periopos 15/06/2013 18:08:48\nNTUA 15/06/2013 17:13:34\n"Η χώρα λοιπόν έχει οπωσδήποτε ανάγκη από ΔΗΜΟΣΙΑ ραδιοτηλεόραση. Δεν έχει καμιά ανάγκη όμως την ΚΡΑΤΙΚΗ ΕΡΤ. ".\nΕπειδή τα λόγια είναι ωραία, μήπως μπορεί κανείς να μας πει που έγκειται ακριβώς η διαφορά μεταξύ ΔΗΜΟΣΙΟΥ και ΚΡΑΤΙΚΟΥ;\nΘόδωρος 17.06.2012 @ NTUA 15/06/2013 17:47:16\nΤο "Δημόσιο" πρέπει να ανήκει στον λαό, ανεξαρτήτου κυβέρνησης. Πα' να πει, θα προσληφθούν οι καλύτεροι αντικειμενικά και ΘΑ ΠΑΡΑΜΕΙΝΟΥΝ ακόμη κι αν αλλάζει η κυβέρνηση.\nΤο "κρατικό" ανήκει στην εκάστοτε κυβέρνηση και είναι φερέφωνο της και βολεύει ημετέρους.\nEvangelos @ Θόδωρος 17.06.2012 15/06/2013 19:21:21\nφίλε μου τι εννοείς ότι ο Σαμαράς επιθυμεί η ΕΡΤ να "ανήκει στο λαό" ??? ... δηλαδή θα κάνουμε συνελέυσεις και δημοψηφίσματα για το Δ.Σ. , την έγκριση του προυπολογισμού κλπ ???\nπλάκα μας κάνεις ??? Α.Ε. ήταν και Α.Ε. θα είναι με Δ.Σ. ΔΙΟΡΙΣΜΕΝΟ από το κράτος άρα από την εκάστοτε Κυβέρνηση\nμην κοροιδεύουμε ο ένας τον άλλο ... δημόσιο = κρατικό\nτα άλλα είναι παραμύθια και γλωσσοπλασίες\nakenaton @ Evangelos 15/06/2013 21:20:43\nΝα σας το κάνω κι εγώ λιανά με άλλα λόγια (ευχαριστώ με την ευκαιρία τον φίλο Θόδωρο): δημόσιο είναι αυτό που εξυπηρετεί τα συμφέροντα της κοινωνίας και ΟΛΩΝ των πολιτών. Κρατικό είναι αυτό που εξυπηρετεί το εκάστοτε κυβερνόν κόμμα αρχικά και την νομενκλατούρα των στελεχών των κυβερνητικών κομμάτων κατά πρώτο λόγο και όλων των υπόλοιπων κομμάτων κατά δεύτερο. Το δημόσιο δηλαδή είναι ΑΝΕΞΑΡΤΗΤΟ, το κρατικό είναι ΚΟΜΜΑΤΙΚΟΔΙΑΙΤΟ. Ελπίζω να έκανα σαφή την διαφορά.\nδημης @ NTUA 15/06/2013 22:40:05\nAπό τον τίτλο σας ....\nΚαι να τολμήσω ;;; να ρωτήσω;;;;\n-Είναι ΚΡΑΤΙΚΗ ή ΔΗΜΟΣΙΑ Η ...ΒΟΥΛΗ (και οι Υπάλληλοί της;;;;\n-Είναι ΚΡΑΤΙΚΗ ή ΔΗΜΟΣΙΑ η Δικαιοσύνη ;;;;\n-Είναι ΚΡΑΤΙΚΕΣ ή Δημόσιες οι...ΕΦΟΡΙΕΣ;;;;\n-Είναι ΚΡΑΤΙΚΗ ή ΔΗΜΟΣΙΑ Η ...ΕΚΠ/ΣΗ ;;;;;;;;\nGas Bailey 15/06/2013 17:17:08\nΜαύρο στα νεοφιλελεύθερα πουλέν που φυτεύτηκαν στην μεγάλη παράταξη μας.\nnew.fe @ Gas Bailey 15/06/2013 17:19:53\nHeaven @ new.fe 15/06/2013 17:31:16\nοτι η ...μεγάλη παράταξη μας θα εκλάιγε με κλάμα γοερό για την ...άνεργη Μπηλιω Τσουκαλά ουτε που μου περνούσε απο το μυαλο!\npirandello @ Gas Bailey 15/06/2013 17:34:55\nΣυριζαλβανία του Χότζα @ Gas Bailey 15/06/2013 23:46:13\nΕσύ κυβέρνα κεϋνσιανά και δανείσου από τους εξωγήινους για κρατικοποίησεις το σύμπαν!\nAntonis @ Συριζαλβανία του Χότζα 16/06/2013 01:59:36\nΚεϊνσιανός δεν είμαι, αλλα ο δύσμοιρος Κέινς μονο σοσιαλιστής δεν ήταν, ασχέτως που τον έχουν καπηλευτεί όλοι οι κράτιστες και τα ορφανά του Μαρξ για να καλύψουν την ιδεολογική τους ένδεια. Ο Κέινς ναι μεν ήταν υπέρ μιας πολιτικής της ζήτησης εν μέσω έφεσης με δημόσιες επενδύσεις, ήταν όμως αυστηρά υπέρ των πλεονασματικών προϋπολογισμών ("λιτότητα" στα καθημάς) εν καιρώ ανάπτυξης.\nrally monkey @ Συριζαλβανία του Χότζα 16/06/2013 02:24:07\nόοοπα...! και μοναδικοί κληρονόμοι της δημοσιονομικής ορθοδοξίας η νεοφιλελεύθεροι\nENRICO BERLINGUER @ rally monkey 16/06/2013 10:06:11\nΜε ετήσιο ελλειμα 25 δισ ΕΥΡΩ.\nbilli smart @ Gas Bailey 16/06/2013 04:04:04\nδεξια παραταξη στον πολιτισμενο κοσμο χωρις ανοιχτες πολιτικες στην οικονομια που την εχεις δει ρε μεγαλε.....δεξια σοβιετια μην ονειρευεσαι ξανα...μουσιακο ειδος εισαι...\npirandello 15/06/2013 17:20:13\nΈτσι ακριβώς ΝΤUΑ\nΠεριμένω εναγωνίως να μας μορφώσετε Ακένατον για την διάκριση μεταξύ δημόσιου και κρατικού.\nΑυτά που γράφετε είναι επικίνδυνα πράγματα.\nΝα μας πείτε επίσης και πότε θα μηδενίσει το κοντέρ για να ξέρουμε πότε θα έχουμε τα γενέθλια της δημόσιας τηλεόρασης.\nHeaven @ pirandello 15/06/2013 17:33:15\nτο κοντερ θα μηδενίσει όταν ξεβρωμίσει απο τους κηφήνες η κρατική τηλεοραση!\nakenaton @ pirandello 15/06/2013 21:28:32\nΈχετε μέρες που μου λέτε ότι γράφω επικίνδυνα πράγματα. Ηρεμήστε. Δεν κινδυνεύετε από εμένα ούτε εσείς ο ίδιος ούτε κανείς άλλος. Παραπάνω θα βρείτε την επιμόρφωση που μου γυρέψατε, στην απάντησή μου στον φίλο Evangelos. Σας ευχαριστώ για τα σχολιά σας, η αντίθετη άποψη τρέφει τον διάλογο, ειδικά όταν δεν είναι πολύ φορτισμένη συναισθηματικά με φανταστικούς "εχθρούς" και ανύπαρκτους "κινδύνους".\nSimon Bolivar II 15/06/2013 17:32:43\nΕίδαμε και μάθαμε τι έγινε στη ΕΤ3 στις 28/5/2013 . Ποιον κοροϊδεύεις ?\nΒ.Κ.Σιάπκα 15/06/2013 17:32:44\nΟ ελληνικός λαός δεν έχει ανάγκη από δημόσια ραδιοτηλεόραση. Τα οργανωμένα κρατικά και ευρωπαϊκά συμφέροντα έχουν ανάγκη από την ύπαρξη μιας ΕΡΤ.\nΟ ελληνικός λαός έχει ανάγκη από δημόσια υγεία και εκπαίδευση, από ψωμί και όχι παντεσπάνι.\nMantisKalhas 15/06/2013 17:42:08\nΣυμφωνώ σε όλα. Τυφλή εμπιστοσύνη στο Σαμαρά. Δυναμώστε όλοι την ηγεσία για να ξεβρωμίσει ο τόπος από την αριστερίστικη και οπισθοδρομική νομεγκλατούρα. Θέλουμε δημόσια και ανιδιοτελή ενημέρωση και όχι κρατικοδίαιτη αριστερίζουσα προπαγάνδα.\npirandello @ MantisKalhas 15/06/2013 18:04:44\nΑυτό το να ξεβρωμίσει ο τόπος και από κάπου αλλού το έχω ακούσει, αν δεν με απατά η μνήμη μου...\nΚαιρός να περάσετε στην άλλη όχθη μάντη μου, στο φυσικό σας χώρο. Αυτή η παράταξη έχει άλλη ιστορία άλλες μνήμες άλλη παράδοση, όσο και αν δεν σας αρέσει.\nMantisKalhas @ pirandello 16/06/2013 01:43:58\nΔεν υπάρχει για μένα άλλη όχθη εκτός από τη φιλελεύθερη δεξιά. Ο πραγματικός ακροδεξιός είμαι και σας παρακαλώ να μην χρησιμοποιείται κανένα υποννοούμενο για να με ταυτίσετε σαν άλλος Τσίπρας με τους αχρείους νεοναζί. Καλώ επίσης όσους πραγματικά νιώθουν ακροδεξιοί να εγκαταλείψουν το ναζιστικό μόρφωμα και να επιστρέψουν στο σπίτι μας. Επιστρέψτε στη Ν.Δ.\nakenaton @ MantisKalhas 16/06/2013 14:30:39\nΗ Χρυσή Αυγή δεν είναι ακροδεξιά. Όποιος θεωρεί τον εαυτό του δεξιό και ψηφίζει ΧΑ είναι σαν το κερατά σύζυγο που φιλοξενεί στο σπίτι του τον εραστή της γυναίκας του.\nΘόδωρος 17.06.2012 15/06/2013 17:49:22\nΠροσυπογράφω και υποστηρίζω, αγαπητέ Φαραώ! Στα δύσκολα φαινόμαστε όλοι..\nΑν... 15/06/2013 18:03:35\n'' Η χώρα λοιπόν έχει οπωσδήποτε ανάγκη από ΔΗΜΟΣΙΑ ραδιοτηλεόραση. Δεν έχει καμιά ανάγκη όμως την ΚΡΑΤΙΚΗ ΕΡΤ. ''\nΑυτό το άρθρο, μοιάζει να γράφτηκε απλά για να γραφτεί.....\nΗ ΕΡΤ πολύ απλά, χωρίς τυμπανοκρουσίες, διχασμούς, σπατάλη λόγων, χρημάτων και χρόνου, μπορούσε από ......κρατική να γίνει ΔΗΜΟΣΙΑ, εν μιά νυκτί. Αρκούσε να εγκαταλείψουν τον ασφυκτικό της ...εναγκαλισμό και τους ανεξέλεγκτους διορισμούς εκλεκτών του, οι εκάστοτε σοφοί ταγοί. Αρκούσε να εκδιωχθούν βιαίως οι ακριβοπληρωμένοι διορισμένοι κομματικοί Διευθυντές, ΠαραΔιευθυντές, Προϊστάμενοι, Διοικητές και λοιποί παρατρεχάμενοι λακέδες που την απομυζούσαν. Έλεγχος στα οικονομικά-δαχειριστικά, απόλυτη διαφάνεια, συμμάζεμα και εξορθολογισμός, σωστή ανακατανομή του ανθρώπινου δυναμικού (και όπου θα ήταν αναπόφευκτο αριθμητική μείωση), οριοθέτηση μισθολογίων σύμφωνα με όσα επικρατούν στον Ιδ. Τομέα. Αλήθεια υπάρχει ...προϋπολογισμός κόστους για την κατάργηση της ΕΡΤ και τη δημιουργία της ΝΕΡΙΤ; Πόσα Ευρώ από αυτά που δεν έχουμε αλήθεια θα σπαταληθούν, για να απολυθούν και να επαναπροσληφθούν τόσοι υπάλληλοι; Καλύτερα δεν είναι να αποζημιώσουμε μονάχα αυτούς που απολύονται; Αφού πληρώνουμε, δεν πρέπει να ενημερωθούμε πριν μας χρεώσουν;;\n** Για τις εκπομπές της ΕΡΤ μη μιλάτε καλύτερα αν δεν γνωρίζετε, γιατί προσβάλλετε όλους εκείνους που εκτιμούσαν την ασύγκριτη ποιότητα και το υψηλό επίπεδο πάρα πολλών από αυτές. Ένα αστραπιαίο ζάπινγκ στο υπάρχον άθλιο σκουπιδαριό της τηλεοπτικής χωματερής, μιά σύγκριση με τα προσβλητικά και χαμηλότατου επιπέδου προγράμματα και τις κατευθυνόμενες ειδήσεις των παράνομων καναλιών των νταβατζήδων, κραυγάζει την κατάντια και υπογραμμίζει το κενό και την απώλεια.( Για της ΕΡΤ ''τα κατευθυνόμενα και «αντικειμενικά» δελτία ειδήσεων και τις μονόπλευρες και προπαγανδιστικές ενημερωτικές εκπομπές'', χρεώστε τους εκάστοτε διαχειριστές της εξουσίας. Όμως νομίζω ποτέ δεν καίμε ένα σπίτι γιατί έχει γεμίσει ποντίκια. Κάνουμε μόνο μία επιμελή απολύμανση. Είναι πιό έξυπνο, πιό απλό και σίγουρα λιγότερο δαπανηρό).\nΑν... 15/06/2013 18:15:52\n:-) Καλησπέρα σας\nGeorge 15/06/2013 18:17:22\nΣυμφωνώ! Τα λεφτά από το χαράτσι φτάνουν για βοήθημα 2,500 Ευρώ σε 100,000 οικογένειες-ή για ελάφρυνση 50 ευρώ σε κάθε ελληνικό σπίτι. Δεν καταλαβαίνω γιατί ενημέρωση από το κανάλι της βουλής και επαναλήψεις από όλο το υλικό της ΕΡΤ για κανά δυό χρόνια είναι τόσο κακή εναλακτική. Στο κάτω κάτω πτωχεύσαμε. Μόνο ένα 6% έβλεπε ΕΡΤ. Ολοι οι άλλοι δεν θα καταλάβουμε καμμία διαφορά. Και σε αυτό το 6% καλό κάνουμε μια και θα ξαναδεί αυτό που τόσο του άρεσε.\nΑν... 15/06/2013 18:23:08\nΠόσο δίκιο έχετε!!! Οι φανατικοί νεοφιλελεύθεροι μονάχα ωρύονται και διαρρηγνύουν τα ιμάτιά τους. Σε ξένον αχυρώνα .....\nΑν... 15/06/2013 18:25:03\nΕΡΤ δεν είναι η αστεία Μπήλιω, όπως ΝΔ δεν είναι ο αμετροεπής Άδωνης. Ή μήπως είναι τελικά;\nελλην-1821 @ Αν... 16/06/2013 02:14:22\nΑς τον συμμαζέψουν. Τον Σαμαρά και τον Φαηλο δεν τους έχει βρίσει η χλευάσει έτσι ουτε ο πιο φθονερά πολιτικά αντίπαλος τους. χαιρετίσματα.\ntask 15/06/2013 18:27:50\nμα τα ποντίκια διώχνουν δεν έπαθε το σπίτι τίποτα, θα μείνει λίγο κλειστό "λόγω μυοκτονίας"\nΑν... @ task 15/06/2013 18:37:12\nΤο σπίτι επιχειρείται να κατεδαφιστεί και να μετακομίσουν άρον-άρον τα υπάρχοντα σε κοντέϊνερ. Το ότι ΘΑ κτίσουνε μελλοντικά στη θέση του ...μεζονέτα '' αντικειμενικής πληροφόρησης'', αποτελεί μονάχα σχέδιο επί χάρτου.\ntask @ Αν... 15/06/2013 18:47:17\nας φύγουν με το καλό τα "ποντίκια" κι εδω είμαστε να δούμε πως και τι θα παραδοθεί\npirandello 15/06/2013 18:38:19\nΚαλησπέρα σας Αν...\nΝομίζω ότι γράφουμε εις ώτα μη ακουόντων...\nΝα συμπληρώσω απλώς ότι και για τα 250 εκ. Ευρώ που υπολογίστηκε ότι θα χρειαστούν για την πληρωμή των αποζημιώσεων των υπαλλήλων της ΕΡΤ ΑΕ, δεν έχει γίνει οποιαδήποτε πρόβλεψη στον κρατικό προυπολογισμό. Πως λοιπόν ο Στουρνάρας βγαίνει και διαβεβαιώνει πως θα πληρωθούν άμεσα και στο σύνολό τους αυτά τα χρήματα, όταν γνωρίζουμε ότι χρήματα δεν υπάρχουν; Είναι βέβαιο ότι το κλείσιμο της ΕΡΤ ήταν επιλογή των τροικανών. Είναι ένα από τα πολλά πειράματα που γίνονται στην χώρα, η επιτυχία ή αποτυχία του οποίου θα καθορίσει και την επιβολή αντίστοιχων αλλαγών στην υπόλοιπη Ευρώπη.\nΒασίλης Χ. @ pirandello 15/06/2013 19:26:42\nΥποτίθεται ότι η ΕΡΤ είχε κάτι παραπάνω από 2500 κόσμο προσωπικό. 250 εκατομμύρια για αποζημιώσεις είναι κατά μέσο όρο 100.000 ευρώ το "κεφάλι". Το νούμερο δε μου φαίνεται ρεαλιστικό. Έχετε κάποια πηγή γι' αυτό;\nΑν πάντως το νούμερο ισχύει και οι εργαζόμενοι στην ΕΡΤ εισέπρατταν μισθούς που να δικαιολογούν αποζημιώσεις τέτοιου ύψους, δεν είναι απορίας άξιο που η εταιρία έκλεισε. Το παράξενο είναι που λειτουργούσε ακόμη. Όσο για αυτό που γράφετε, ότι δήθεν το κλείσιμο της ΕΡΤ είναι "πείραμα" επιβεβλημένο από την τρόικα, επίσης δε μου φαίνεται ότι στέκει. Απλά οι άλλοι που είναι σε δύσκολη θέση σαν εμάς, επέβαλαν περικοπές νωρίτερα, ενώ εμείς ως τώρα απλώς το συζητούσαμε:\nΔυστυχώς ούτε το κέντρο του κόσμου είμαστε, ούτε το πειραματόζωο της Ευρώπης, ούτε μας... ψεκάζουν. Η βλακεία, η κακομοιριά μας και η κακοδαιμονία μας είναι πρωτίστως δική μας ευθύνη, δικό μας δημιούργημα. Και κάποια στιγμή θα πρέπει να έχουμε τη γενναιοψυχία να το παραδεχτούμε και να κάνουμε κάτι γι' αυτό.\nΒασίλης Χ. @ Βασίλης Χ. 15/06/2013 20:50:05\nΒλέπω ότι κάτι δεν έκανα σωστά στη σύνταξη του html στο μήνυμά μου. Εν πάση περιπτώσει οι σύνδεσμοι που ήθελα να παραθέσω ήταν οι εξής:\nΘόδωρος 17.06.2012 15/06/2013 18:58:39\n"..Αρκούσε να εκδιωχθούν βιαίως οι ακριβοπληρωμένοι διορισμένοι κομματικοί Διευθυντές, ΠαραΔιευθυντές, Προϊστάμενοι, Διοικητές και λοιποί παρατρεχάμενοι λακέδες που την απομυζούσαν..."\n"..σωστή ανακατανομή του ανθρώπινου δυναμικού (και όπου θα ήταν αναπόφευκτο αριθμητική μείωση).."\nΆμα γίνονταν αυτά, τα ίδια παρατράγουδα θα είχαμε πάλι τώρα!.. Ίσα-ίσα που άμα πληγώσεις το θηρίο, γίνεται πιο επικίνδυνο! Εσείς, εξοχοτάτη, (πρέπει να) τα γνωρίζετε αυτά. Όχι?\n"..γιατί προσβάλλετε όλους εκείνους που εκτιμούσαν την ασύγκριτη ποιότητα και το υψηλό επίπεδο πάρα πολλών από αυτές.."\nΚαι όλα αυτά ήταν δεν ήταν 5% τηλεθέαση...\n1. Τόση κουλτούρα οι Έλληνες?\n2. Σε καπιταλισμό ζούμε, μεγαλειότατη, όχι στην Φρουτοπία! Δυστυχώς θέλει ακροαματικότητα ένας τηλ. σταθμός για να επιζήσει, τα συναισθήματα (όπως και η αλληλεγγύη των λαών) δεν τρώγονται..\nΚαι εγώ δεν συμφωνώ (και το 'χω γράψει επανηλειμμένα) με τόσο δυναμικές κινήσεις, αλλά μήπως δεν γινόταν αλλιώς? Μήπως για να γλιτώσουμε τα χειρότερα που πιθανώς έρχονταν μετά από ΔΕΠΑ κ.λ.π.?\nΜην κατακρίνουμε εύκολα αν δεν ξέρουμε την συνολική εικόνα..\nΘόδωρος 17.06.2012 @ Θόδωρος 17.06.2012 15/06/2013 19:00:01\nεπανειλημμένα, όχι "επανηλειμμένα"\nΑν... @ Θόδωρος 17.06.2012 15/06/2013 19:55:55\n’Άμα γίνονταν αυτά, τα ίδια παρατράγουδα θα είχαμε πάλι τώρα!.’’\nΛάθος κάνετε, δεν είναι το ίδιο. Η κοινή γνώμη αν όλα γινόντουσαν ψύχραιμα,αποφασιστικά και με αντικειμενική πληροφόρηση, δε θα συντασσόταν με τους εν αδίκω…Τώρα ποιός εμφανίζεται λέτε εν αδίκω;;;;\n”Και όλα αυτά ήταν δεν ήταν 5% τηλεθέαση…”\nΗ Δημόσια Ραδιοτηλεόραση δεν κυνηγά την …τηλεθέαση. Επιδοτείται για να παράγει-προάγει πολιτισμό και να εκπαιδεύει την κοινωνία. Ζητούμενο είναι να ανέβει το πνευματικό επίπεδο του λαού.Και όπως έλεγε και ο Μάνος Χατζιδάκις ”Λαϊκό, δεν είναι αυτό που αρέσει στο λαό, Λαϊκό είναι αυτό που ΩΦΕΛΕΙ το λαό”.\nΑς κατεβάσουμε το κόστος, αλλά κι αν πληρώνουμε 3 € το μήνα για να μην καταλήξουμε στα νύχια των τσοντοκάναλων του Σουλεϊμάν, εσείς εκτιμάτε πως αυτό αποτελεί ”ακριβή” …επένδυση;\n”Μήπως για να γλιτώσουμε τα χειρότερα; ”\nΕγώ από εδώ και πέρα, απαιτώ Απόλυτη Ειλικρίνεια. Οτιδήποτε άλλο, με υποτιμά. Υποθέσεις, εικασίες και φήμες στην προμνημονιακή εποχή, ίσως περνούσαν. ΤΩΡΑ, ”Αυτά Τέλος” όπως μας λέει κι εκείνος…. :-)\nTasos 15/06/2013 18:58:41\nΔηλαδή όλες οι προσλήψεις όλων των υπαλλήλων (από ηχολήπτες μέχρι διευθυντές και παρουσιαστές κι από μουσικούς μέχρι ανταποκριτές) θα γίνουν από μόνες τους? Δε θα μεσολαβήσει πουθενά το κράτος? Δε γνωρίζω ούτε μία τέτοια "επιχείρηση" στην Ελλάδα που να είναι δημόσια χωρίς να είναι κρατική με τον Α ή Β τρόπο. Στη θεωρία ακούγεται πολύ σοσιαλιστικό όμως στην Ελλάδα ο σοσιαλισμός εφαρμόζεται με κρατικές παρεμβάσεις.\nΘόδωρος 17.06.2012 @ Tasos 15/06/2013 20:35:12\nΘα γίνουν με ΑΣΕΠ. Κρατικός φορέας που επιλέγει με αντικειμενικά κριτήρια.\nΔλδ. προσόντα, προϋπηρεσία -ακόμα και στην ΕΡΤ- και ίσως συνέντευξη. Από κει και πέρα όμως δεν θα υπάρχει δυνατότητα παρέμβασης στο έργο τους, στη δουλειά τους.\nΑυτό πιστεύω θέλει να κάνει η κυβέρνηση.\njulio @ Θόδωρος 17.06.2012 16/06/2013 22:43:45\nσυνέντευξη!!! Ακριβως αυτό διασφαλίζει την αντικειμενικότητα. Εδώ και χρονια (όσο υπάρχει ΑΣΕΠ) οι εκάστοτε κυβερνήσεις μέσω συνεντευξεων διοριζουν τους δικούς τους... Δεν το έχετε ακούσει ποτέ αυτό....?\nΣπορέας @ Tasos 15/06/2013 20:41:11\nΤο ότι σήμερα δεν υπάρχουν τέτοιες ΔΕΚΟ είναι αλήθεια.\nΤο ότι έτσι πρέπει να γίνουν, μετά από εκκαθάριση και εκσυγχρονισμό, είναι ανάγκη απόλυτη.\nΚαι κάτι ακόμα, πρέπει οπωσδήποτε να είναι κερδοφόρες.\nΘόδωρος 17.06.2012 15/06/2013 19:04:52\nΤι έγινε? Τι έγινε??!\nΈχω ένα ζευγάρι φίλους που τους έβαλε μαζί το βύσμα τους στην ΕΤ3!..\nΡωτάω γιατί ένα άλλο ζευγάρι -φίλοι μου- που δούλευαν στη Siemens τους απέλυσαν σε μια νύχτα και "ούτε μάτια εδάκρυσαν, ούτε καρδιές εράϊσαν".\nΚαι επειδή το φέρω βαρέως, θέλω να μάθω τώρα:\nΤΙ ΕΓΙΝΕ ΣΤΗΝ ΕΤ3, για το Θεό??!\nΑν... 15/06/2013 19:04:56\nΚρατάμε το σπίτι, το λειτουργούμε κανονικά και διώχνουμε τα ποντίκια. Πειραματισμοί ΔΕΝ ΧΩΡΟΥΝ.\nΦωτεινή @ Αν... 16/06/2013 01:57:01\n῾Υπάρχουν καί ΓΑΤΕΣ γιά τά ποντίκια, ἄν μέ ἐννοεῖς, ἀγαπητή Αν. :D\nΑν... @ Φωτεινή 16/06/2013 11:40:14\nΚαλή σας ημέρα αγαπητή Φωτεινή. Στους γάτους λέμε πάντα ναι, αν κρύβουν μέσα τους πάνθηρες :-) !\nΦωτεινή @ Αν... 16/06/2013 12:54:45\nΑἰλουροειδεῖ ὅλα, ἴδια ἔνστικτα! ᾿Αρκοῦμαι στίς ΓΑΤΕΣ μιά καί δέν ὑπάρχουν πάνθηρες στήν ῾Ελλάδα.\nΚαλή σου μέρα καί καλό ὑπόλοιπο, An. :D\nkapar13 15/06/2013 19:07:42\nAkenaton στην ανάλυσή σου, όπως και στις περισσότερες σχετικές αναλύσεις που έχω διαβάσει επί του θέματος εξάλλου, αγνοείται εντελώς ο συναισθηματικός παράγοντας.\nΗ ΕΡΤ για πολλούς κάποιας ηλικίας και πάνω που γεννηθήκαμε πριν την ιδιωτική τηλεόραση είναι ένα κομμάτι της παιδικής μας ηλικίας. Είναι η ελληνική ταινία το Σαββατόβραδο, το θέατρο της Δευτέρας και τα κινούμενα σχέδια που βλέπαμε.\nΜπορεί τώρα πια να μην πολυγυρνάγαμε προς τα εκεί (κι ας θυμηθήκαμε όλοι ξαφνικά την ποιότητα των προγραμμάτων της -που σε σχέση με τα ιδιωτικά είναι αλήθεια), αλλά όταν ανακαλύπτεις ξαφνικά ότι δεν υπάρχει στο τηλεκοντρόλ σου είναι άσχημο. Όπως όταν μαθαίνεις ότι ένας παιδικός σου φίλος που εν τω μεταξύ χαθήκατε δεν υπάρχει πια. Στεναχωριέσαι, δεν γίνεται αλλιώς.\nakenaton @ kapar13 15/06/2013 21:32:54\nΈχετε δίκιο. Μπορεί μεθαύριο να στεναχωρηθούμε και για άλλους "θεσμικούς οργανισμούς" που μεγαλώσαμε μαζί τους. Η ζωή όμως καμιά φορά τα φέρνει έτσι, δεν γίνεται αλλιώς. Εξάλλου όπως έχουμε ξαναγράψει, η ΕΡΤ θα ξανανοίξει και φαντάζομια όλοι οι πραγματικώς εργαζόμενοι που παρήγαγαν σωστό τηλεοπτικό προϊόν θα την επαναστελεχώσουν και πάλι μαζί με ικανούς και εργατικούς νέους εργαζόμενους. Η ζωή δεν σταματά ποτέ να κυλάει, το συναίσθημα είναι θεμιτό να υπάρχει, η πολιτική καμιά φορά πρέπει να το θέτει σε δεύτερη μοίρα.\nΜεγαλες στιγμες 15/06/2013 19:19:33\nΤο μαυρο ταιριαζει στους χοντρους γιατι κοβει κιλα...\nΤο θεμα το αναλυσαμε απο καθε οπτικη,πλεον κουραζει.Αρκετα με την θλιμμενη χηρα.Οπως εχει καταλαβει ο καθενας,γνωμη δεν αλλαζει κανεις ασχετα αν ειναι υπερ η κατα.\nΑν... 15/06/2013 19:55:05\nΘα κοστίσει όλο αυτό 250 εκατομμύρια Ευρώ, από αυτά που ΔΕΝ έχουμε; Μας υποχρεώνουν να τα χρεωθούμε για να κάνουμε ….γενναιόδωρες απολύσεις; Πως το λένε αυτό οι τοκογλύφοι; Αναδιάρθρωση; Μεταρρύθμιση; Αναμόρφωση;\nΕγώ το λέω αλητεία.\nKOTSAVARIS 15/06/2013 20:22:19\nΤο δίλημμα που αργά και σταθερά τίθεται είναι η πορεία της χώρας .. Θα προχωρήσουμε αταλαντευτα χωρίς παρεκκλίσεις στην ευρωπαική πορεία του εκσυγχρονισμού ή θα παραδοθούμε στην σοβιετία του κρατικοδίαιτου Τσύριζα ?? Το μέλλον αντιμάχεται το χθές.. Η πορεία δύσκολη. Πολλοί θα μηδίσουν.. Οι εκπρόσωποι του λαικισμού και της οπισθοδρόμησης δίνουν τα ρέστα τους στην μάχη της ΕΡΤ..Δεν θα τους επιτρέψουμε να κερδίσουν διότι τότε η χώρα θα βρεθεί σε απρόβλεπτες καταστάσεις...\nΘόδωρος 17.06.2012 15/06/2013 20:50:04\n"..Τώρα ποιός εμφανίζεται λέτε εν αδίκω;;;;..."\nΕμφανίζεται εν αδίκω, γιατί έτσι θέλουν να τον παρουσιάσουν, εκμεταλλευόμενοι το θυμικό του κόσμου και ποντάροντα στο συναίσθημα. Μη σιγοντάρετε κι εσείς!..\n"..Η Δημόσια Ραδιοτηλεόραση.... εσείς εκτιμάτε πως αυτό αποτελεί ”ακριβή” …επένδυση.."\nΑν ισχύουν τα λεγόμενα σας, το 5% δηλώνει αποτυχία! Η ΕΡΤ έτσι απέτυχε στην αποστολή της, μόνο 5% των Ελλήνων παίδευσε. Άρα και μ' αυτόν τον συλλογισμό ΠΑΛΙ έπρεπε να αναδιαρθρωθεί πλήρως γιατί απέτυχε!\nΓια το "χειρότερα", συμφωνώ. Ενημέρωση για όλα και όλοι προ των ευθυνών τους.\nΝα συμπληρώσω ότι για την ΔΕΠΑ δεν είμαστε υπεύθυνοι εμείς και το ξέρετε. Μας πούλησαν!\nΤίποτε δεν αλλάζει εύκολα, εξοχοτάτη. Πτωχεύσαμε πια, κι ο Τσίπρας θα την έκλεινε γιατί δεν θα 'χε να την πληρώσει και θα τα 'ριχνε στους προηγούμενους.\nΥ.Γ. Εσείς τον θέλατε δυναμικό. Τι έγινε, δεν σας αρέσει τώρα? Αυτό θα πει δυναμική! Ή περιμένατε "με το σεις και με το σας"?\nΑν... @ Θόδωρος 17.06.2012 15/06/2013 21:21:27\n''Εμφανίζεται εν αδίκω, γιατί έτσι θέλουν να τον παρουσιάσουν''\nΕμφανίζεται εν αδίκω γιατί πήρε τον εύκολο δρόμο του βίαιου λουκέτου και όχι τον σωστό και το δύσκολο της εν λειτουργία εξυγίανσης και της πληροφόρησης του κόσμου για όλες τις παραμέτρους, πριν ενεργήσει.\nΤο 5% της ΕΡΤ καθρεφτίζει την ήττα της πολιτείας να παράγει Έλληνες με παιδεία, καλλιέργεια και επίπεδο σκέψης. Η ΕΡΤ, το Εθνικό Θέατρο, οι Λογοτέχνες, οι ποιητές προσπαθούν, ο Σουλεϊμάν όμως από την άλλη πλευρά, προσπαθεί ΚΑΙ αυτός.... Η ΕΡΤ δεν έκλεισε και πιστεύω οτι δε θα κλείσει. Τα 4 Ευρώ το μήνα την εμφανίζουν με πλεόνασμα, με προσεκτική ανασυγκρότηση, θα είναι μια χαρά και με 3 Ε.\n''Εσείς τον θέλατε δυναμικό. Τι έγινε, δεν σας αρέσει τώρα?''\nΕγώ τον θέλω ειλικρινή, τολμηρό και ανυποχώρητο στη σύγκρουση με τα μεγαλοσυμφέροντα, με τους νταβατζήδες μηντιάδες φοροκλέφτες και με τους τροϊκανομνημονιακούς εκβιαστές. Ας ξεκινήσει από αυτούς με ΒΊΑ και μετά με τη δέουσα προσοχή, χειρίζεται και τους κομματικούς πελάτες που θα ριχτούν στην ανεργία. Όταν η απόφασή σου τρέφει την ήδη τερατώδη στο 30% ανεργία, πρέπει να΄σαι πολύ προσεκτικός και ν΄αποφεύγεις τις λεκτικές ακρότητες. Με ευαισθησία, σεβασμό και μέριμνα. Έτσι συμπεριφέρεται ο Ηγέτης. Όχι σαν άξεστος τσέλιγκας που βαράει με τη γκλίτσα τα ...πρόβατα. Γιατί άλλο ο Σίμος κι άλλο ο Αντώνης....\nΚι αυτό, πρέπει κάθε στιγμή να γίνεται απολύτως σαφές.\nΣχετικά Ασχετος @ Αν... 16/06/2013 01:18:20\nΑσκήστε και λίγο κριτική στον συνάδελφό σας Μέγα Αλέξανδρο,για τον τρόπο που έδωσε λύση στο πρόβλημα του Γόρδιου δεσμού.\nΑν ζούσε σήμερα λέτε να έκανε εν λειτουργία εξυγίανση της ΕΡΤ;;;;;\nΑν... @ Σχετικά Ασχετος 16/06/2013 01:37:09\nΑν ζούσε σήμερα λέτε να έχανε την ώρα του σκοτώνοντας έντομα με ...ηλεκτρονική μυγοσκοτώστρα, ή μήπως θα οργάνωνε εκστρατεία ενάντια στους ...Πέρσες; Έτσι μπαίνει για εμένα το ερώτημα\nΘόδωρος 17.06.2012 @ Αν... 16/06/2013 02:29:00\n"...της πληροφόρησης του κόσμου για όλες τις παραμέτρους, πριν ενεργήσει..."\nΠληροφόρηση υπήρξε. Εγώ τουλάχιστον έχω μάθει για την ΕΡΤ αυτά που ήθελα και όποιος ήθελε μπορούσε να μάθει και για την ΕΡΤ και για το μέλλον που της επιφυλάσσεται.\n"...Ας ξεκινήσει από αυτούς με ΒΊΑ και μετά με τη δέουσα προσοχή, χειρίζεται και τους κομματικούς πελάτες που θα ριχτούν στην ανεργία..."\nΑα, δεν άρχισε από κει που θέλατε εσείς? Αυτό λέτε? Αυτό θα 'ταν το ιδεατό. Εσείς ξέρετε αν μπορεί να γίνει μ' αυτή τη σειρά? Και τους άλλους ποιος είπε ότι δεν θα τους πειράξει?\n"...Όταν η απόφασή σου τρέφει την ήδη τερατώδη στο 30% ανεργία, πρέπει να΄σαι πολύ προσεκτικός και ν΄αποφεύγεις τις λεκτικές ακρότητες..."\nΓια βιομηχανίες ή εταιρίες που κλείσαν εντωμεταξύ, δεν σας είδα να κάνετε παρόμοιες παραινέσεις. Πάλι γενικά ευχολόγια ακούγαμε.\nΤώρα για την ΕΡΤ -το 0.2% των 1,300,000 του ΙΔ- χάλασε ο κόσμος!\n"..Με ευαισθησία, σεβασμό και μέριμνα..."\nΔλδ. πως? Έχετε να προτείνετε κάτι? Ή "δεν είναι δικιά σας δουλειά"? :) :)\nΉσκιος @ Θόδωρος 17.06.2012 16/06/2013 17:29:05\n”Μάθατε” αυτά που σας βολεύει να ”γνωρίζετε”.\n”Αα, δεν άρχισε από κει που θέλατε εσείς? Αυτό λέτε? ” Άρχισε από τα…εύκολα. Για να πείσεις ξεκινάς από αυτά που είναι δύσκολα για σένα. Αυτό που έχουνε κόστος.\nΗ ανεργία είναι ήδη στο 30%. Αν δεν μπορεί να εμποδίσει κανείς τους βιομήχανους να απολύουν αλλά επιλέγει να προσθέσει ανέργους στην ουρά του ΟΑΕΔ, πως προτείνει αυτοί να ζήσουν; Που φαντάζεται οτι αυτοί θα εργασθούν; Στον πλανήτη Άρη των μελλούμενων επενδύσεων;\nΈχω να προτείνω. Αφού η Ε.Ε επιβάλλει την ανεργία ας την επιδοτήσει κι όλας. Διαφορετικά λυπάμαι, αλλά μιλάμε για μαζική εξόντωση.\nΘόδωρος 17.06.2012 @ Θόδωρος 17.06.2012 16/06/2013 17:52:26\n"...τα φάγαμε οι ψευτοαριστεροί του κω@#$υ..." τα φάγανε το σωστό!\nΑν και αν ήμουν σε θέση να το'χα κάνει κι εγώ, θα 'χα κι εγώ βίλα στο Ψυχικό και εξοχικό στην Μύκονο και θα το 'παιζα επαναστάτης να δουλεύω όλους τους άλλους..\nΕν πολέμω @ Θόδωρος 17.06.2012 16/06/2013 21:12:58\nΔεν αιθεροβατώ αγαπητέ. Η ανεργία του 30% που είναι αποτέλεσμα της εφαρμογής των Τροϊκανομνημονιακών επιταγών, δεν πρόκειται να αναστραφεί ούτε σε 20 χρόνια. Είμαι ρεαλίστρια. Όλοι αυτοί που εκβιαστικά μας επιβάλλουν τα συγκεκριμένα μέτρα (σχέδιο λάθος, ανατροφοδοτούμενη ύφεση, αδιέξοδο) και που δεν ενδιαφέρονται για καμία...ανάπτυξή μας φυσικά, θα πρέπει να πιεστούν να αναλάβουν τις ευθύνες τους. Για όλο το Νότο που βυθίζουν στην ανεργία με τη λιτότητα που προκρίνουν ως μέσο....εξυγίανσης !! Δεν έχουν σημασία τα κλεμμένα των κλεπτών. Αυτό που συμβαίνει σήμερα είναι ένα καινούργιο πρόβλημα, ανεξέλεγκτο, επικίνδυνο και απαιτείται αντιμετώπισή του, άμεσα από εκείνους που το προκαλούν. Τους ...εταίρους μας.\nΥ.Γ Η καταγεγραμμένη ανεργία το ποσοστό της οποίας σας εξυπηρετεί, είναι φωτογραφία των εγγεγραμμένων ΣΗΜΕΡΑ στο ταμείο ανεργίας. Δεν περιλαμβάνει τους μακροχρόνια άνεργους, τους Ελ.Επαγγελματίες που λουκετάρισαν, τους νέους που βεν βρήκαν ΠΟΤΈ δουλειά, κ.λπ, κ.λπ. Το 30% που αναφέρω είναι γενναιόδωρο προς τα κάτω.... (Ήσκιος πια...)\nΘόδωρος 17.06.2012 15/06/2013 20:57:10\nΔιάβασε ξανά την τοποθέτηση του συνσχολιαστή NTUA και την δική μου απάντηση, στο τι σημαίνουν για μένα οι όροι "Δημόσιο" και "Κρατικό" για την ΕΡΤ.\nΑν πάλι δεν καταλάβεις (κάτι σχετικά εύκολο), με στεναχωρείς..\nΓια να μην πω, με ανησυχείς!.. :)\nΣΤΕΛΙΟΣ 15/06/2013 21:06:18\nΣημειολογική και επουσιώδης η διαφορά. Το Δημόσιο το διαχειρίζεται μέσω του Κράτους η εκάστοτε κυβέρνηση , αρα...\nΗ πρόκληση ,μετά την αντιμετώπιση των αντιδράσεων θα είναι το χτίσιμο ένος φορέα που δε θα είναι πάρκινγκ κομματικά διορισμένων, που τα εργασιακά του θα διέπονται καθαρά απο καθεστώς Ιδιωτικού τομέα ,και που δε θα αρχίσει πάλι τις απεργίες ένα μήνα αφού ξεκινήσει!\nΑυτό κανείς μέχρι σήμερα δεν το έχει καταφέρει στο Ελλαδιστάν. Οπως λεει κι'ο παπαγάλος στο ανέκδοτο ,αυτό να δω κι'ας πεθάνω!\nΘόδωρος 17.06.2012 @ ΣΤΕΛΙΟΣ 16/06/2013 02:46:18\nΕμμ, αυτό προσπαθούμε να γίνει τώρα.. Πίστεψτε το ΟΛΟΙ και ΘΑ ΓΙΝΕΙ! Δεν έχετε καταλάβει ακόμα?\nΑυτή είναι η αναγέννηση της Ελλ. Κοινωνίας κι αυτοί είναι οι πόνοι της γέννας!\nορεσείβιος 15/06/2013 21:20:30\nΑπο το ελιά ελιά και κώτσο βασιλιά, φτάσαμε στο\nελιά ελιά και μπήλιω τσουκαλά...\nΕνδιαφέρον..Θα ακούγεται ωραίο ως σύνθημα στας εκλογάς..\nΜπορεί να χάσαμε λυριτζήν ,έχασε και αυτός βεβαίως τις τρακοσαριές ,εκεί που πήγε τώρα δεν σηκώνει τέτοια,αλλά...\nΘα θαυμάσουμε την μπήλιω..Τον σπύροοοοο...Την σαλαγκούδη....\nΔεν μπορώ άλλο να ζήσω...Οξύ πολιτισμικό σόκ θα πάθω αν δεν πάρω την πολιτισμική μου δόση, άμεσα.\nΑν θέλουμε πραγματικά να αλλάξουμε το μπαχαλιστάν μας, μόνο με φορμάτ γίνεται επανεκκίνηση σωστή.\nΤο δύσκολο είναι ότι αυτό δεν μπορεί να εφαρμοστεί παντού,όμως στο θέμα τηλεόραση δεν θα πεθάνει κάποιος έλλην αν δεν δεί μπήλιω για μερικές μέρες.\nΕντάξει ένα πολιτισμικό σόκ θα το πάθει,ειδικά όταν μάθει πόσο πληρώνουμε τους τύπους αυτούς.\nΟμως αν τυχόν ξαναδούμε την σαλαγκούδη και την μπήλιω, και με μεγαλύτερους κιόλας μισθούς εκεί πιά θα είναι δεδομένο\nμόνο λίγο καιρό ξαναποσταίνει\nΆπατρις 15/06/2013 21:21:18\nΠροτάσεις για ΝΕΡΙΤ.\nΓια αύξηση εσόδων: βάλτε διαφημίσεις στις λειτουργίες της Μεγάλης Εβδομάδος, στις παρελάσεις, στα δημοτικά μας τραγούδια και τις εκπομπές παράδοσης, στη μέση του εθνικού ύμνου (του ύμνου καλύτερα, το εθνικού δεν ισχύει πλέον για κάποιους από εμάς), στις εκπομπές των ενόπλων δυνάμεων και σε ό,τι "μεσαιωνικό" έδειχνε η ΕΡΤ.\nΓια αύξηση τηλεθέασης: κόψτε τις παραπάνω εκπομπές και βάλτε γυμνούς παρουσιαστές ή ακόμα καλύτερα πολιτικούς να μαγειρεύουν.\nilias 15/06/2013 21:24:29\nΗ αληθεια πρακτικα ειναι μια....απο τοτε που επικρατησε η δεξια στην ευρωπη και απο την εισοδο του ευρω σχεδον παντου χαθηκε η μεσαια ταξη....η νεοφιλελευθερες πολιτικες δημιουργησαν μεγαλη ψαλιδα μεταξυ πλουσιων και των υπολοιπων.....χαθηκαν εργασιακα δικαιωματα μειωθηκε το εισοδημα η ανεργια ανεβηκε παντου......οι αριθμοι αυτα λενε........περασε και κατι δεν βριζω κανεναν αποψεις εκφραζω\nΖήσης Χ. Πατσίκας 15/06/2013 21:44:19\nΤα ευρωπαϊκά συμφωνημένα χαρακτηριστικά της δημόσιας ραδιοτηλεόρασης:\n1.\tΚαθολική προσβασιμότητα (γεωγραφική)\n2.\tκαθολική απήχηση (γενικές προτιμήσεις και τα ενδιαφέροντα)\n3.\tιδιαίτερη προσοχή σε ειδικές ομάδες πληθυσμού\n4.\tσυμβολή στην αίσθηση της εθνικής ταυτότητας και της κοινωνίας\n5.\tαπόσταση από κατεστημένα συμφέροντα\n6.\tάμεση χρηματοδότηση και καθολικότητα της πληρωμής\n7.\tανταγωνισμό με βάση το καλό περιεχόμενο αντί για τα νούμερα τηλεθέασης\n8.\tκατευθυντήριες γραμμές που να απελευθερώνουν και όχι να περιορίζουν τους δημιουργούς προγράμματος/περιεχομένου\nakenaton @ Ζήσης Χ. Πατσίκας 16/06/2013 14:26:47\nΕξαρετικά χρήσιμο για την συζήτηση σχόλιο, σ' ευχαριστώ φίλτατε Ζήση.\nΒασίλης 15/06/2013 22:19:49\nΚαλά ρε παιδιά η σάχλα των αριστερών Μανιτάκηδων δε μας αρέσει. Η αποφασιστικότητα-σίγουρα σκληρή ώρες ώρες- Σαμαρά δε μας αρέσει. Ε τί θέλουμε ρε γαμώτο;\nilias @ Βασίλης 15/06/2013 23:12:19\nΔημοκρατια φιλε.....να αποφασιζει η πλειοψηφια και οχι η μειοψηφια.....τετοιες αποφασεις δεν παιρνονται με το ετσι θελω\nΒασίλης @ ilias 15/06/2013 23:16:31\nΓια ποια δημοκρατία αδερφέ; των αριστεροπασόκων; έλεος!! και μένα μάνα με γέννησε. Και δε σε ειρωνεύομαι, απλά κουράστηκα πλέον.....\nilias @ Βασίλης 16/06/2013 00:27:28\nAν αυτοι ειναι το 51% πρεπει να το σεβαστουμε....η δημοκρατια αυτο επιτασσει....δεν μπορεις να κυβερνας με το 29%....κανε εκλογες βγες αυτοδυναμος να παρεις οποιες αποφασεις θελεις......αυτη ειναι η δημοκρατια αν και στην ελλαδα του +17% του πρωτου κομματος δεν παραπεμπει ακριβως σε αυτη...αλλα εστω κι ετσι θα ειναι αποδεκτες οι αποφασεις σου\nakenaton 15/06/2013 23:11:02\nΌλος ο δημόσιος τομέας στην Ελλάδα, κατάντησε κρατικός. Δηλαδή κυβερνητικός. Δηλαδή κομματικός. Δηλαδή κρατικο-συνδικαλιστικός. Δηλαδή όχι ΟΛΩΝ των πολιτών αλλά ενός μικρού ή μεγαλύτερου υποσυνόλου τους, που εμφανίζονται πιο "ίσοι" από τους υπόλοιπους. Φυσικά και ΔΕΝ είναι μονάχα η ΕΡΤ. Από κάπου πρέπει να αρχίσει κάποιος και να δώσει το σύνθημα. Όσοι από τους φίλους αγαπούν τον κρατικό μας τομέα και τον προτιμούν όπως ακριβώς είναι τώρα, εντάξει, αντιλαμβάνομαι την άποψή τους αλλά δεν μπορούν να ισχυρίζονται πως δεν μπορεί κανείς να εκφέρει και άλλες απόψεις.\npanas 15/06/2013 23:36:28\nΤο διάβασα σε άλλο blog και άρχισε να ξεκαθαρίζει το τοπίο...\n...Ο Κωνσταντίνος Καραμανλής αφού επέστρεψε από το Παρίσι, διόρισε Γενικό Διευθυντή της ΕΡΤ τον Δημήτρη Χορν και Γενικό Διευθυντή Ραδιοφωνίας όλων των Προγραμμάτων, όχι μόνο του Τρίτου, τον Μάνο Χατζιδάκι...\nΚάντε μια αντιστοιχία με αυτούς που επέλεξε ο Αντώνης Σαμαράς, σκεφτείτε αν έχουν το διαμέτρημα να ανταπεξέλθουν στο ρόλο τους και θα δείτε πως φτάσαμε σε αυτό το αδιέξοδο.\nΑκόμη, οι συνεργάτες "αναλυτές δημοσκοπήσεων" φαίνεται να μην γνωρίζουν την ψυχοσύνθεση του μέσου Έλληνα που μπορεί να τον έχει κυριαρχήσει το μίσος του κοινωνικού αυτοματισμού ή και ορθολογισμού για τους "ψυχρούς" και όταν δει μια μουσικό της ΕΡΤ να παίζει βιολί και να κλαίει, να αλλάζουν όλα μέσα του...\nakenaton @ panas 16/06/2013 14:25:30\nΑν μπορούσαμε να βρούμε γύρω μας ανθρώπους σαν τον Χορν και τον Χατζηδάκι, ίσως να είμασταν διαφορετική κοινωνία.\nGeros 15/06/2013 23:54:14\nΕγώ όλα αυτά που συμβαίνουν τις τελευταίες ημέρες γύρω από την ΕΡΤ τα βλέπω θετικά , όλα αυτά τα παρατράγουδα , οι γελοιότητες (Στην εκπομπή της ΕΡΤ έγραφε από κάτω: "Ανοιχτή ΕΡΤ - Ελεύθερη φωνή για την κοινωνία" αυτό για εμένα και νομίζω για κάθε άνθρωπο με στοιχειώδη μνήμη είναι και πέρα από γελοίο), οι κόκκινες γραμμές τον κυβερνητικών εταίρων , όλα αυτά οδηγούν την κοινωνία ένα βήμα μπροστά.\nΠου την οδηγούν? Στην αυτογνωσία κατά την γνώμη μου.\nΑρχικά έπρεπε να δεχτούμε ότι η κρίση υπάρχει , ζοριστήκαμε αλλά τελικά το καταλάβαμε.\nΜετά έπρεπε να δεχτούμε ότι τις κρίσεις κάποιος τις πληρώνει , και εκεί ζοριστήκαμε , χάσαμε δυο χρόνια πιστεύοντας ότι την κρίση θα την πληρώσουν οι αγορές , οι Γερμανοί , οι εξωγήινοι αλλά στο τέλος καταλάβαμε ότι την Ελληνική κρίση οι Έλληνες θα την πληρώσουν.\nΤώρα φτάσαμε στο σημείο που πρέπει να αποφασίσουμε ποιοι Έλληνες θα πληρώσουν την κρίση. Αυτό προσπαθούμε να ξεδιαλύνουμε σαν κοινωνία μέσα από αυτό που συμβαίνει στην ΕΡΤ.\nΑν ρωτούσαμε οποιονδήποτε Έλληνα την γνώμη του για το ποιοι θα ήταν προτιμότερο να πληρώσουν την κρίση , δυο χιλιάδες βιοπαλαιστές που θα μείνουν άνεργοι από την υπερφορολόγηση ή δυο χιλιάδες κομματόσκυλα βολεμένα στην πλάτη μας? Όλοι θα λέγανε μα τα κομματόσκυλα φυσικά.\nΟ Σαμαράς αυτό που έκανε ήταν να δώσει στα κομματόσκυλα ονοματεπώνυμο , δεν είναι πια δυο χιλιάδες κηφήνες γενικά και αόριστα , είναι άνθρωποι με οικογένειες , που κλαίνε όταν χάνουν την δουλειά τους , που όσο και κομματόσκυλα και αν ήταν κάποιες υπηρεσίες προσέφεραν.\nΈνα μεγάλο μέρος των συμπολιτών μας όταν τους είδε μπροστά του ένιωσε σαν δήμιος και είπε όχι! Δεν θέλω αυτούς , θέλω κάποια άλλα ανώνυμα , αφηρημένα κομματόσκυλα , χωρίς πρόσωπο , που δεν κλαίνε όταν χάνουν την δουλειά τους , που δεν απελπίζονται όταν όλη τους η ζωή ανατρέπεται ,όχι αυτούς τους κακόμοιρους ανθρώπους!\nΟ λόγος είναι πως ο Έλληνας έχει πολύ ψηλά στην λίστα του την έννοια του ελέους , την έχει πιο ψηλά στην λίστα του από την έννοια της δικαιοσύνης. Προτιμά να είναι ελεήμων και άδικος παρά δίκαιος και χωρίς έλεος.\nΑυτό δεν είναι κακό , αυτό κάνει την Ελληνική κοινωνία τόσο ανθρώπινη , τόσο ζεστή , αυτό κάνει τόσους Ευρωπαίους να προτιμούν την δικιά μας κοινωνία από την ευνομούμενη δικιά τους κοινωνία.\nΔυστυχώς όμως δεν μπορεί να οργανωθεί κράτος με αυτές τις αρχές , αυτές οι αρχές οδηγούν μαθηματικά σε μπάχαλο , σε έλλειψη μεταρρυθμίσεων σε ένα κράτος που βασιλεύει η ανομία. Οδηγεί σε αυτό το κράτος που όλοι μας σιχαινόμασταν , κοροϊδεύαμε και κατηγορούσαμε όλα αυτά τα χρόνια , πολύ πριν την κρίση. Γιατί μην ξεχνάμε ότι πριν την κρίση όλα μας φαίνονταν αναποτελεσματικά, διεφθαρμένα και αναξιοκρατικά , και δεν είχαμε άδικο.\nΟ Αντώνης Σαμαράς με την απόφαση του να κλείσει την ΕΡΤ στην ουσία μας θέτει προ των ευθυνών μας , "Το πρόβλημα είναι, ότι για να προχωρήσουν οι μεταρρυθμίσεις πρέπει ο ελληνικός λαός να τις στηρίξει" , έγραψε σήμερα , και εμείς πρέπει να αναρωτηθούμε , θέλουμε μεταρρυθμίσεις? Μπορούμε να τις στηρίξουμε?\nΑν η απάντηση είναι ναι πρέπει να κοιτάξουμε τους υπαλλήλους της ΕΡΤ στα μάτια και να τους πούμε "δυστυχώς απολύεσαι" , μπορούμε να το κάνουμε?\nΑν η απάντηση είναι όχι τότε πρέπει να συνεχίσουμε ζούμε στο ίδιο διεφθαρμένο κράτος που ζούσαμε και πριν μόνο που τώρα το κράτος αυτό εκτός από όλα του τα ανομήματα θα είναι και πολύ φτωχότερο , μπορούμε να το αντέξουμε?\nΔεν λέω ότι πρέπει να γίνουμε Γερμανοί , αυτό θα ήταν αδύνατον. Όμως πρέπει αν θέλουμε να αποφύγουμε τον γκρεμό , αν θέλουμε να δώσουμε στα παιδιά μας το μέλλον που αξίζουν να βρούμε την χρυσή τομή , το ΜΕΤΡΟ για το οποίο φημίζονταν οι πρόγονοι μας.\nΝα συνεχίσουμε να είμαστε ελεήμονες στον ιδιωτικό μας βίο και να γίνουμε δίκαιοι στον δημόσιο.\nkarasumi @ Geros 16/06/2013 01:44:37\nΕπικό σχόλιο, μπράβο!!\nrally monkey @ Geros 16/06/2013 02:57:34\nΠροτιμά να είναι ελεήμων και άδικος παρά δίκαιος και χωρίς έλεος.\nσυγνωμη που θα σε γειώσω στο ωραιο σχόλιο αλλα το παραπάνω δεν συναγεται από πουθενά ..\nειναι (παρ)ερμηνεια κατα τη γνώμη μου\nένα απο τα άπειρα κλισέ για την ιδιοσυγκρασία και τον ψυχισμό του Ελληνα\nτα πραγματα ειναι σαφώς απλουστερα ...\nο Ελλήνας έχει φτάσει να θεωρεί εξαίρεση παρά κανόνα την απονομή δικαιοσύνης και την επιβολή προβλεπόμενων ποινών για τα αδικήματα που διαπράττει ... αυτη ειναι η πικρή αλήθεια\nτο αποτέλεσμα ο Ελληνας 'σπαει τους κανόνες' πολύ πιο εύκολα απ'οτι πολίτες άλλων κρατών ..\nκαι μάλιστα δείχνει περισσοτερη ανοχή σε όσους κανουν το ίδιο..\nδεν ζητα την τιμωρία τους γιατι αναγνωρίζει (ή θεωρεί) πως και ο ίδιος δεν θα τιμωρηθεί (δεν ειναι υποκριτης στο συγκεκριμένο ..που ειναι καλό)\nΚανόνες - δικαισύνη -επιβολή ποινών - θεσμοί - συνέχεια\nαυτά λείπουν και όχι πυροτεχνήματα και άρπα-κόλλα πολιτικές αποφάσεις που οδηγουν στο πουθενά..\nGeros @ rally monkey 16/06/2013 10:05:30\nΚαι γιατί ο Έλληνας ζει σε ένα κράτος που όπως εσείς λέτε είναι εξαίρεση παρά κανόνας η απονομή δικαιοσύνης και η επιβολή των προβλεπομένων ποινών?\nΠοιος έφτιαξε αυτό το κράτος? Οι Αρειανοί?\nΤο κράτος μας είναι ο δικός μας καθρέφτης , σε βάθος χρόνου είναι αδύνατον σε μια δημοκρατία να μην έχουμε το κράτος που μας αξίζει.\nΤέλος γιατί είναι η κίνηση αυτή πυροτέχνημα? Γιατί δεν είναι μια αρχή? Γιατί η δικαιοσύνη πρέπει πάντα να ξεκινήσει με άλλο τρόπο και σε άλλο χρόνο?\nΓιατί ότι και πάει να γίνει σε αυτόν τον τόπο θα πεταχτούν κάποιοι σαν εσάς που θα πουν "όχι έτσι" , "να την πληρώσουν οι πραγματικά ένοχοι" , "δεν είναι απόλυτα δίκαιο" , "είναι προσχηματικό" , "το κάνουν για να κερδίσουν κάποιοι" , "όχι τώρα" , "δεν προηγήθηκε αρκετός διάλογος"?\nΜήπως ψάχνοντας μέσα σας θα βρείτε το ...... κλισέ και την παρερμηνεία?\nrally monkey @ Geros 16/06/2013 14:20:05\n'οχι ετσι' - αυτό το είπα, όμως ολες οι υπολοιπες αποψεις που μου αποδίδεις ειναι προιόν φαντασίας\nσυνοψιζω τη θεση μου στο εξής\nδιακοπη εκπομπής απο την συχνοτητα της Ερτ ισοδυναμει με υποστολή σημαίας\nπραγμα θλιβερό και σημαδι αποσύνθεσης\nας εστελνε Ε.Δ. στο ραδιομέγαρο να την λειτουργήσουν\nοσο για την αναδιαρθρωση σαφέστατα ναι\nμε εξορθολογισμό, δικαιοσυνη, διαφάνεια, χωρίς ιερές αγελάδες και (πολυ σημαντικό) χωρίς να αφήνει περισσοτερους ανέργους Έλληνες στο τέλος του χρόνου\nτωρα τα ερωτηματα που θέτεις 'ποιος εφτιαξε αυτό το κράτος' και αν όντως 'μας αξίζει'\nέχουν φιλοσοφικό ενδιαφέρον και δεν επιδεχονται μονοδιαστατης απαντησης\nπροσωπικα δηλώνω αδυναμια να τα καλυψω διεξοδικά\nμε σιγουρια λεω ομως πως δεν ειναι ερωτηματα που καλειται να απαντήσει αυτός που ασκεί εξουσία (ειδικα στην Ελλάδα σημερα)\nεννοω, οταν έχω να αντιμετωπίσω αρνητικα κοινωνικα φαινόμενα (π.χ. η εγκληματικότητα)\nμπορω να κανω τα εξης\n1. στοχοποιώ τις εκδηλώσεις του φαινομενου\n2. αναζητώ ποιές συνθηκες οδηγουν ανθρώπους στις συγκεκριμενες πραξεις και προσπαθω να τις αλλάξω (πχ ειναι εκ φυσεως βιαιοι, περισσοτερο ελεήμονες, λιγοτερο δίκαιοι, ειχαν ασχημη παιδική ηλικία κλπ..)\nΤο (2) θετει σοβαρά ερωτήματα αλλά εγώ ως πρακτικός ανθρωπος (οπως θελω να πιστευω) πολιτικές που δεν έχουν ως κορμό το (1) τις θεωρώ αναξιοπιστες, (αν οχι εκ του πονηρου) και καταδικασμενες να αποτυχουν.\nτο λεω πυροτεχνημα γιατι εκτελεστηκε με τρόπο πρόχειρο αν όχι αψυχολόγητο\nυποεκτίμήθηκε το αντικτυπο που θα είχε στην κοινωνία η νεκρή συχνότητα της Ερτ\nοταν υποστέλεις σημαία χάνεις ηθικό πλεονέκτημα\nτο μονο που ισως καταφέρει ειναι να φύγει απο την κυβέρνηση\nσε εκλογές και χωρίς ηθικό πλεονέκτημα\nμια τρυπα στο νερό δηλαδή\nGeros @ rally monkey 16/06/2013 18:45:42\nΤο "σαν εσάς" νόμιζα ότι καλύπτει το ότι δεν τα αποδίδω όλα αυτά σε εσάς , τώρα που το ξαναδιαβάζω βλέπω πως δεν το κάνει. Συγγνώμη.\nrally monkey @ Geros 16/06/2013 21:57:54\nδεν τιθεται θέμα..\nελπιζω να το ειδες λιγάκι διαφορετικά..\nο'τι δηλ. η 'ιδιοσυγκρασία του Ελληνα' ως παραγοντας υπερτονιζεται ενω στην ουσία παιζει δευτερευοντα ρόλο, κυριο ρόλο παιζουν οι πολιτικές και ο τροπος με τον οποιον (δεν)εφαρμοζονται ..\nθα τσεκάρω next time\nΒ.Κ.Σιάπκα @ Geros 16/06/2013 11:18:29\nΕξαιρετική προσέγγιση. Η πλέον γόνιμη που έχει κατατεθεί για το πρόβλημα που έχει διογκωθεί, και η πλέον καίρια για τις αιτίες διόγκωσής του.\nΣτο συλλογικό μας ασυνείδητο είναι βαθειά ριζωμένη ο αρχαίος τρόπος απονομής δικαιοσύνης: η φυλακή του Σωκράτη δεν είχε κλειδωμένη πόρτα, το κώνειο το ήπιε μόνος του. Μια επική δικαιοσύνη που μας την περιγράφουν ο Καβάφης, ο Παπαδιαμάντης, ακόμη κι η Δημουλά στις μέρες μας...\nΚι εδώ έρχεται η σύγκρουση με την πολιτειακή μας οργάνωση, το πολιτειακό μας αδιέξοδο...\nΤα δημοψηφίσματα, οι εξοστρακισμοί ή πολιτική αγρανάπαυση όπως την όρισε ο Μητραλέξης, θα μπορούσαν να επιφέρουν την ειρήνευση ανάμεσα στο ιδιωτικό έλεος και στο δημόσιο δίκαιο.\nΗ αναθεώρηση του συντάγματος επείγει και πρέπει να γίνει δυναμικά, ρηξικέλευθα και με αυτογνωσία με την ενεργή συμμετοχή ΟΛΩΝ μας\nakenaton @ Geros 16/06/2013 14:22:16\nΑγαπητέ και φίλτατε Γέρο, ένα σχόλιο από αυτά που δεν ξεχνιούνται! Η αλήθεια είναι ότι ετοίμαζα σημείωμα με παρόμοιο θέμα, ένα σημείωμα που είμαι σίγουρος θα ήταν υποδεέστερο αυτού σας του σχολίου. Μετά από αυτό το σχόλιό σας δεν υπάρχει λόγος να γραφεί, τα είπατε σχεδόν όλα και με τρόπο που δεν επιδέχεται ούτε αμφισβήτηση ούτε καν σκέψη για συμπλήρωση.\nτάσος 16/06/2013 00:23:00\n"η αστική τάξη την προηγούμενη εικοσαετία σάρωσε το χρήμα και το έστειλε σε τράπεζες του εξωτερικού" αγωνίστρια δικηγορων τώρα τη νετ με τον κατσαπλιά του μετρό και έναν που έλεγε τα αθλητικά. τώρα στη νετ. και ο αγωνιστής πρόεδρος της ευδαπ στην παρέα. "πολιτικά διωκόμενοι".\nmakis Stefanatos 16/06/2013 00:44:01\nαπορώ μερικές φορές με τον τρόπο που επιτρέπετε στον ευατόν σας να παρουσιάζει- δικαιολογεί κάποια πράγματα (της ΕΡΤ εν προκειμένω), μολονότι αυτό απέχει μακράν από την αναλυτική σας σκέψη, καθώς και από την πρόσβαση σας στα πολιτικά, πίσω από τις κουίντες, τεκταινόμενα...Ίσως βέβαια, στην μεγάλη του πλειοψηφία, το "φιλοθεάμον κοινό" του Antinews, να μην μπορεί να δεχθεί (ή και να μην πρέπει να δεχθεί) "δύσπεπτες" αλήθειες...\nΣε ότι αφορά το θέμα της ΕΡΤ, κατά την ταπεινή μου άποψη, είναι μια καλά προετοιμασμένη και άψογα σκηνοθετημένη παράσταση που στο τέλος θα είναι ΟΛΟΙ ευχαριστημένοι. Πως? Μα είναι απλό...Την Δευτέρα το βράδυ, άντε Τρίτη πρωί το ΣτΕ θα αποφασίσει για την μη συνταγματικότητα του εγχειρήματος..Δεν το γνώριζαν οι τρείς πολιτικοί αρχηγοί (γιατί την πήραν ΚΑΙ οι τρείς) πρίν πάρουν την απόφαση - λουκέτο της ΕΡΤ? Προφανώς το γνώριζαν, όπως επίσης γνώριζαν ότι θα υπάρχουν μεγάλες αντιδράσεις και προσφυγή στο ΣτΕ από την πλευρά των εργαζομένων.. Τι θα επιτευχθεί με μία ακύρωση από το ΣτΕ? Προφανώς τα πάντα!!\n1. Η ΕΡΤ θα ανοίξει, ικανοποιώντας την λαική "απαίτηση"\n2. Η Κυβέρνηση θα έχει ΟΛΟΝ τον χρόνο να αναδιοργανώσει την ΕΡΤ, πράγμα άλλωστε που οι πολίτες επιθυμούν (βλέπε δημοσκοπήσεις)\n3. Η αντιπολίτευση θα στερηθεί επιχειρημάτων, μιά και οι εκπρόσωποι της "εκόντες- άκοντες" έχουν αποδεχθεί ότι η ΕΡΤ δεν μπορεί να συνεχίσει με την τωρινή μορφή της\n4. Η Κυβέρνηση θα μπορεί ΑΝΕΜΠΟΔΙΣΤΑ πλέον να προχωρήσει σε απολύσεις (2000 υπάλληλοι), ώστε να πληρωθεί και το γράμμα του Μνημονίου (έστω και με μικρή καθυστέρηση)\n5. ΠΑΣΟΚ και ΔΗΜΑΡ θα έχουν εκτελέσει επιτυχώς την "επαναστατική γυμναστική" τους επίδειξη, με την ελπίδα ότι αυτό θα αξιολογηθεί θετικά από το εκλογικό σώμα..\nΊσως θα μπορούσε να αντιτάξει κάποιος το επιχείρημα, τι μέλει γενέσθε αν το ΣτΕ κρίνει ως συνταγματικά εντάξει την απόφαση της Κυβέρνησης...Επιτρέψτε μου να πιστεύω ότι το νομικό επιτελείο της Κυβέρνσησης γνωρίζει πολύ καλά τόσο τις συνταγματικές διατάξεις όσο και αυτούς που θα κληθούν να τις ερμηνεύσουν.\nΣας ευχαριστώ για την προσοχή σας και θα έχει ενδιαφέρον να ακούσω τις απόψεις σας, γιατί όχι και δια ζώσης.\nakenaton @ makis Stefanatos 16/06/2013 14:13:12\nΠολύ ενδιαφέρουσα άποψη (καλύτερα να έγραφα σενάριο) για τα τεκταινόμενα. Si non e vero, potrebbe essere ben' trovato, που θα λέγανε (παραφράzοντάς τους) και οι Ιταλοί.\ncamel 16/06/2013 11:49:07\nΑυτη τη στιγμη 5 ιδιωτικα καναλια δειχνουν ταυτοχρονα σε ζωντανη συνδεση την ομιλια του πρωθυπουργου απο το προσυνεδριο στο Ναυπλιο. Αν θελεις να δεις κατι αλλο ειναι αδυνατον. ΖΗΤΩ η νεα Βορεια Κορεα της Ευρωπης.Ζητω ο νεος κιμ\nakenaton @ camel 16/06/2013 14:05:50\nΜήπως ευθύνεται δι αυτό, η πολυήμερη απεργία των συνδικάτων των δημοσιογράφων;\ncamel @ akenaton 16/06/2013 16:37:02\nΟχι ευθυνεται η διαπλοκη κυβερνησης και καναλαρχων. Δεν ειναι τυχαιο οτι αυτα τα 5 ιδιωτικα καναλια υποστηριζουν εδω και 3 χρονια το μνημονιο.Τωρα υποστηριζουν Σαμαρα οπως υποστηριζαν ΓΑΠ και Παπαδημο. Και αυτο γινεται διοτι ειναι χρεωκοπημενα εχουν παρει θαλασσοδανεια τα επιδοτουμε σηλαδη ολοι μας πολυ περισσοτερο απο οτι επιδοτουμε την αμαρτωλη ΕΡΤ των κυβερνητικων διορισμενων συμβουλων και τηλεφωνητριων εκ Αλιβεριου ορμωμενων. Για αυτο σου λεω αγαπητε ζητω ο νεος Κιμ μεχρι οι νταβατζηδες να βρουν τον επομενο.Αν προσεξεις στα σκαρια τον εχουν ετοιμο απο των εξωτερικων\nΘόδωρος 17.06.2012 @ camel 16/06/2013 14:42:25\nΚαι επί 1 βδομάδα δεν βλέπουμε ειδήσεις στην τηλεόραση, έχομε αποκοπεί από τον υπόλοιπο κόσμο!\nΖΗΤΩ Η ΔΙΚΤΑΤΟΡΙΑ ΤΟΥ ΠΡΟΛΕΤΑΡΙΑΤΟΥ!\nΒ.Κ.Σιάπκα @ camel 16/06/2013 15:48:01\nΚάνουν τα καλά παιδιά γιατί εκτιμούν πως ακολουθεί η σειρά τους....\nTheo&K 16/06/2013 14:45:16\nΚαγχάζω με αυτούς που κόπτονται για τη συνταγματική τάξη. Αυτούς με τα έγχρωμα ψηφοδέλτια, το είπα-ξείπα, τους πιστολέρο διοικητές οργανισμών, των απροκάλυπτων απειλών, τους σφιχταγκαλιασμένους και δεκαρολογούντες με την 17 Ν., τους συναλλασσόμενους με τούβλα. Ήθελαν πρωθυπουργό-αυτοκράτορα; Ας τον λουστούν. Συμψηφισμός; Ναι. Γιατί όχι;\nΗ ακριτική γιαγιά λένε δεν θα μπορεί να ζήσει χωρίς το αγαπημένο (;) της σίριαλ της ΕΡΤ. Και θα πάει να πέσει στο πρώτο πηγάδι που θα βρεθεί μπροστά της. Θα μας κλέψουν τις συχνότητες, και άλλα τέτοια παλαβά.\nΚαι προπαντός να πάψουν να εισακούονται φωνές για σωφροσύνη και σύνεση. Αυτές μας φάγανε τόσα χρόνια.\nΜήηη , για τα ΜΜΜ. Θα έχουμε Σταμουλοκολάδες και ξεβρακώματα. Μήηη για τους καθηγητές. Θα έχουμε καταλήψεις και Τεμπονέρες. Δυο κινήσεις “ψεκάστε, σκουπίστε, τελειώσατε” έγιναν, και ούτε γάτα ούτε ζημιά.\nΌταν επιδεικνύεται απροσδόκητη αποφασιστικότητα ο άλλος κάπου βραχυκυκλώνεται, αναδιπλώνεται και αναθεωρεί τα σχέδιά του. Αλλά αν διαπιστώσει υπαναχώρηση γίνεται θρασύτερος και το παιχνίδι χάθηκε.\nΟ κόσμος, από κεκτημένη ταχύτητα καλομαθημένος, ασφυκτιώντας από τα δικά του προβλήματα δεν πρόκειται να βγει στο βουνό για να υπερασπιστεί αυτούς που από καιρό έχουν εκπέσει στη συνείδησή του. Και τα περί λαϊκών εξεγέρσεων αποτελούν σενάρια επαναστατικής φαντασίας.\nΑυτό το ξέρουν καλύτερα και οι ίδιοι οι ΕΡΤιανοί και προσπαθούν να εμψυχώσουν τα πλήθη στήνοντας σκηνικά πολυτεχνείου με τις πρακτικές και τις μουσικές της εποχής.\nΑλλά δυστυχώς όλα αυτά σήμερα φαίνονται τόσο απελπιστικά ρετρό, και μάλλον θλίψη προκαλούν.\nΤώρα στο πίσω μέρος του μυαλού μου έχω την εντύπωση ότι ο Σαμαράς μετά το πρώτο μεγάλο σοκ θα ακολουθήσει τη σοφή συμβουλή του χότζα.\nΣυσσωρεύει στον στενάχωρο οικίσκο μαζί με τους ενοίκους που πάντα παραπονούνται για τη στενότητα του χώρου και την πεθερά και το γουρούνι και τον γάιδαρο και την κατσίκα, που μετά τα αποσύρει. Οι ένοικοι ευγνωμόνως αποδέχονται τις ρυθμίσεις, που με συναινετικές διαδικασίες δεν επρόκειτο να πραγματοποιηθούν στον αιώνα τον άπαντα.\nΘόδωρος 17.06.2012 16/06/2013 17:44:36\nΑγαπητέ "Αν..." που έγινες Ήσκιος:\n-Δεν έμαθα αυτά που με "βολεύει" να μάθω, εσείς ακούτε αυτά που θέλετε.\n-Εσείς βλέπετε η ΕΡΤ να είναι "τα εύκολα"?!\n-Η ανεργία είναι 27,4%. Γιατί παραποιείτε την πραγματικότητα?\nΠως θα εμποδίσει τους βιομηχάνους? Να τους "επιδοτήσει"? Μα τόσα χρόνια αυτά γίνονταν! Πάλι τα ίδια?\n- Οι 1,300,000 άνεργοι πως ζουνε?\n- Η ΕΕ να επιδοτήσει? Μα τα λεφτά και για επιδότηση ανεργίας και για αναπτυξιακά και... και... και... τα φάγαμε οι ψευτοαριστεροί του κώ#%$υ που μας κυβερνούσαν τόσα χρόνια. Ας φαν απ' αυτά που καβάτζωσαν οι απολυμένοι της ΕΡΤ, γιατί και σ' αυτούς πήγαν!\nΥ.Γ. Η ρομαντική φύση σας σας εμποδίζει να δείτε κατάματα την πραγματικότητα, μου φαίνεται.. Μην αιθεροβατείτε!\nΉσκιος 16/06/2013 17:52:55\nΔυστυχώς, όπως τα λέτε ακριβώς camel.


Xiaomi SCISHARE S1103 : WiFi μηχανή καφέ με κάψουλες, για "έξυπνους" καφέδες!! - Angroid.gr\nΑρχική Προσφορές Σπίτι & Κήπος Xiaomi SCISHARE S1103 : WiFi μηχανή καφέ με κάψουλες, για "έξυπνους" καφέδες!!\nXiaomi SCISHARE S1103 : WiFi μηχανή καφέ με κάψουλες, για “έξυπνους” καφέδες!!\nH καφετιέρα, μαζί με τη τοστιέρα είναι οι δυο τελευταίες μικροσυσκευές στην κουζίνα μου που δεν είναι Smart, και η καφετιέρα της Scishare θα μπορούσε να το αλλάξει αυτό εν μέρει.\nΗ S1103 είναι -νομίζω- η πρώτη “εξυπνη” Nespressιερα, αφού η μηχανή που σας έχω σήμερα σε προσφορά, είναι WiFi Enabled, και έχει εφαρμογή που τη συνοδεύει, η οποία ευτυχώς μπορεί να κάνει περισσότερα απο το να την ανοίγει λίγη ώρα πριν ξυπνήσετε για να είναι έτοιμη οταν σηκωθείτε.\nΜέσω της Mijia App, μπορείτε να ορίσετε το πόσο καφέ, και τι θερμοκρασία νερού θα έχει το φλιτζάνι σας, για να δημιουργήσετε ακριβώς την έκδοση του Espresso που ταιριάζει στα γούστα σας.\nH καφετιέρα της Scishare λειτουργεί με κάψουλες, με αυτές τις Nespresso να είναι σίγουρα συμβατές, ενώ στα σχόλια αναφέρουν και συμβατότητα με τις κάψουλες της Dolce Gusto, όπως και να έχει όμως, σίγουρα θα έχετε μια μεγάλη λίστα απο παρασκευαστές καφέ να επιλέξετε.\nΠίσω στα της καφετιέρας, η S1103 έχει αντλία 19 bar, και απο το ένα και μοναδικό κουμπί ελέγχου, μπορείτε στα γρήγορα να βγάλετε ένα φλιτζάνι Espresso ή Americano, ενώ υπάρχει και λειτουργία για σκέτο ζεστό νερό.\nΣτην προσφορά του Banggood, θα βρείτε την Xiaomi SCISHARE S1103 στα 171.3€ με κουπόνι BGOCTD784, μια τιμή κάπου στη μέση, αφού θα βρείτε και φτηνότερες Nespressιέρες, αλλα απο την άλλη δε θα βρείτε φθηνότερη SMART Nespressιέρα, οπότε ζυγίστε τα.\nΑποκτήστε την Xiaomi SCISHARE S1103 στα 171.3€\nΜε κουπόνι BGOCTD784\nΙστορικό τιμών για Xiaomi SCISHARE S1103\nΤρέχουσα τιμή 171.30 Νοέ 22, 2020\nΥψηλότερη τιμή 171.30 Οκτ 22, 2020\nΙστορικό χαμηλό 171.30 Οκτ 22, 2020\nΑπό Οκτ 22, 2020\n171.30 Οκτ 22, 2020\nΠροσθέστε ειδοποίηση για Xiaomi SCISHARE S1103 - 171.30\nΠροηγούμενο άρθρο[Ξανά ενεργό το κουπόνι] Xiaomi 2C : 20.000mAh Xiaomi PowerBank με 26,5€ από Ευρώπη!!!\nΕπόμενο άρθροΧριστουγεννιάτικος IP65 προβολέας με 12 διαφορετικά σχέδια με μέγεθος προβολής 50 τ.μ στα 27€!!\n[ΑΠΙΣΤΕΥΤΗ ΤΙΜΗ] H Lenovo X1 είναι η πιο έξυπνη, απο τις έξυπνες σκούπες με ΜΟΛΙΣ 271.5€, απο Ευρώπη.\nBlitzWolf BW-OC1 : Δερμάτινη διευθυντική καρέκλα με ανάκληση και υποπόδιο με 77.5€ τελική τιμή απο Ευρώπη!!\nAggelos Pap - Νοέ 22, 2020 3\nΔώρο στον πωπό σας.\nBlitzWolf BW-GC6 : H νέα gaming καρέκλα της Blitzwolf έρχεται με ανάκλιση 150°, και μεγαλύτερο πλάτος στα 99.8€ απο Τσεχία!!\nΝέα, ΣΟΥΠΕΡ καρεκλίτσα απο την Blitzwolf, πλέον σε στοκ!


Έρευνα του Αμερικάνικού Συλλόγου Ψυχολόγων αναφέρει ότι το 60% των Αμερικανών υποστηρίζει ότι ο χώρος εργασίας αποτελούσε μια «σημαντική» πηγή άγχους.\nΓια πολλούς ανθρώπους, πηγή άγχους είναι οι αυξημένες ώρες, οι υψηλότερες προσδοκίες, που είναι πάντα εφήμερες εξαιτίας της τεχνολογίας, και οι αυξανόμενες τιμές στις κατοικίες. Πριν από κάποιο χρονικό διάστημα στην Αμερική, εκατοντάδες επιχειρηματίες συμμετείχαν σε μια διάσκεψη για την ευεξία των εργαζομένων, κάτι που έλειπε. Διαπιστώθηκε ότι ακόμα και για τους ηγέτες που είχαν επιλέξει να επικεντρωθούν σε αυτό το ζήτημα, έπρεπε να οριστεί τι σημαίνει ευεξία.\nΓια πολλούς ανθρώπους, όταν σκέφτονται την ευεξία στο χώρο εργασίας, σκέφτονται μια επιχείρηση που υποστηρίζει την άσκηση ή το πρόγραμμα διακοπής του καπνίσματος, μόνιμα γραφεία, πιο υγιεινά τρόφιμα σε μια καφετέρια στο χώρο εργασίας ή μαθήματα γιόγκα και διαλογισμού. Και όλα αυτά, χωρίς αμφιβολία, μπορούν να διαδραματίσουν έναν ευεργετικό ρόλο στη βελτίωση της υγείας των εργαζομένων. Αλλά εάν ο πραγματικός χώρος εργασίας είναι «άρρωστος», τότε αυτό δεν μπορεί να αλλάξει τη ρίζα του προβλήματος. Είναι σαν να προσθέτεις μια κρέμα σε ένα χάμπουργκερ. Παραμένει ακόμα ένα χάμπουργκερ και δεν μπορεί να ξεγελάσει κανέναν. Ποια είναι λοιπόν τα πράγματα που κάνουν έναν εργασιακό χώρο χρόνια άρρωστο;\nΗ έλλειψη αυτονομίας\nΚαταρτισμένοι υπάλληλοι που θέλουν να κάνουν καλά τη δουλειά τους, αλλά με χρόνια «μικρό-διαχείριση», που τελικά σαμποτάρονται από την έλλειψη της δυνατότητας να κάνουν τα πράγματα χωρίς συνεχή έλεγχο. Οι εργοδότες πιστεύουν συχνά ότι αυξάνουν την ποιότητα της εργασίας, ζητώντας από τους υπαλλήλους τους την έγκριση τους για κάθε μικρό βήμα που κάνουν, όμως στην πραγματικότητα προκαλούν μόνο απογοήτευση και δυσαρέσκεια. Επιπλέον, υπάρχει μεγάλη απώλεια παραγωγικότητας, όταν δεν μπορεί κάποιος να στείλει ένα μήνυμα ηλεκτρονικού ταχυδρομείου χωρίς να το ελέγξει ο προϊστάμενος του. Το να αισθάνεται κάποιος παγιδευμένος, μπορεί να είναι ένας σοβαρός παρακινητής στρες με την πάροδο του χρόνου.\nΟι ασαφείς προσδοκίες\nΜια άλλη συνήθης απογοήτευση που όχι μόνο αυξάνει το άγχος, αλλά αποτελεί και σπατάλη χρόνου και ενέργειας, συμβαίνει όταν υπάρχουν τεράστιες προσδοκίες, για το τι υποτίθεται ότι κάνει ένας υπάλληλος. Η περιγραφή της δουλειάς τους επικαλύπτεται κατά κάποιον τρόπο από κάποιον άλλον, που τους αφήνει συνεχώς αβέβαιους για το κατά πόσον μπαίνουν στα... πόδια του. Είναι ένας καθημερινός αγώνας να γνωρίζει κάποιος πόσο χρόνο μπορεί να δαπανήσει για ορισμένο έργο σε σχέση με άλλους ή σε ποια καθήκοντα να δώσει προτεραιότητα. Είναι η ροή της εργασίας τόσο ανομοιογενής, που όταν υπάρχει ηρεμία, ο εργαζόμενος αισθάνεται άβολα, ντρέπεται ότι δεν έχει τίποτα για να εργαστεί, αλλά αισθάνεται σαν να υποτίθεται ότι κάνει κάτι ούτως ή άλλως - απλά δεν ξέρει τι.\nΟι αντιμαχόμενες απαιτήσεις\nΣχετικό με τις ασαφείς προσδοκίες είναι το πολύ συνηθισμένο δίλημμα της ύπαρξης διαφορετικών εποπτικών αρχών, με διαφορετικές απαιτήσεις. Όπως και οι πάρα πολλοί «μάγειροι στην κουζίνα», είναι πολύ εύκολο σε ένα έργο να μπερδευτούν, όταν δύο διαφορετικοί άνθρωποι θέλουν να κάνουν κάτι με δύο διαφορετικούς τρόπους. Ακόμα χειρότερο πρόβλημα, για μερικούς εργαζόμενους, είναι όταν υπάρχουν «μεγάλα αφεντικά» και «μικρά αφεντικά», που μπορεί να ζητούν ανεξάρτητα εργασία χωρίς να λαμβάνουν υπόψη την συσσώρευση που κάνουν στον εργαζόμενο. Η επιλογή των αναθέσεων που θα φροντίσουν πρώτα οι εργαζόμενοι, μπορεί να είναι ένα ναρκοπέδιο και αυξάνει την αίσθηση έλλειψης αυτονομίας, που προκαλεί άγχος.\nΗ έλλειψη ανατροφοδότησης\nΣτους πιο «υγιεινούς» χώρους εργασίας, οι εργαζόμενοι ξέρουν πού βρίσκονται. Δίνεται σαφή και δίκαιη ανατροφοδότηση, σχετικά με την απόδοσή τους σε τακτική βάση, από επαίνους έως εποικοδομητικές κριτικές. Ξέρουν συγκεκριμένα τι κάνουν καλά και τι συνεχίζουν να χρειάζονται για να δουλέψουν. Έτσι δεν έχουν την αμυντική, φοβισμένη στάση.\nΟι προσωπικές επιθέσεις ή ανασφάλεια\nΣυστηματική είναι η κακομεταχείριση, που ορισμένα άτομα έχουν αντιμετωπίσει στους χώρους εργασίας τους, λόγω των χαρακτηριστικών τους, όπως το φύλο, η φυλή, η εθνικότητα ή ο σεξουαλικός προσανατολισμός. Από τη σιωπηρή προκατάληψη μέχρι τις εμφανείς διακρίσεις, ορισμένοι Αμερικανοί εξακολουθούν να αντιμετωπίζονται με κακομεταχείριση, και δεδομένου του αριθμού των ωρών που ο μέσος Αμερικανός ξοδεύει στη δουλειά του, ο χώρος εργασίας αποτελεί συχνά σημαντικό φόρουμ γι αυτό. Σε ορισμένους χώρους εργασίας, η στόχευση γίνεται σε άτομα τα οποία ενδέχεται να μην υφίστανται διακρίσεις, αλλά έχουν επιλεγεί για εκφοβισμό ή συνεχή υποτίμηση. Σε άλλους χώρους εργασίας, υπάρχει μια συνεχής μάχη για την ανάθεση ευθύνης σε άλλους ανθρώπους, μια δυναμική που πηγαίνει από την κορυφή προς τα κάτω. Ένα πράγμα είναι σίγουρο, ένας χώρος εργασίας όπου κάποιος αισθάνεται ανασφαλής σωματικά ή συναισθηματικά, είναι πραγματικά τοξικός για την ψυχική υγεία, όχι μόνο για όσους προσβάλλονται άμεσα, αλλά και για εκείνους που ζουν με το φόβο ότι αυτό θα εξαπλωθεί. Θα περάσουν τις μέρες τους σε μια κατάσταση υπέρ-επαγρύπνησης, συνεχώς σε άμυνα - και σίγουρα δεν θα μπορούν να αποδώσουν τα μέγιστα στη δουλειά τους.\nΗ έλλειψη σύνδεσης με τη μεγάλη εικόνα\nΠολλές έρευνες έδειξαν τη διαφορά ανάμεσα στη φευγαλέα ευχαρίστηση και την βαθύτερη σημασία της. Είναι σαφές ότι για να νιώσουμε πιο ικανοποιημένοι από τη ζωή μας, θα επωφεληθούμε από αυτό αν έχουμε μια αίσθηση σκοπιμότητας για το γιατί κάνουμε αυτό που κάνουμε και γιατί αυτό έχει σημασία. Στην εργασία, συμβαίνει το ίδιο. Φυσικά, δεν υπάρχει δουλειά στον πλανήτη που θα φέρει βαθιά, πνευματική ολοκλήρωση, κάθε φορά που περιμένουμε στο φωτοτυπικό μηχάνημα. Αλλά γενικά, όσο περισσότερο μπορούμε να συνδεθούμε με τη μεγαλύτερη εικόνα, του τι σημαίνει η δουλειά μας στο μεγάλο σχέδιο των πραγμάτων, τόσο πιο αφοσιωμένοι θα αισθανθούμε. Οι εργοδότες μπορούν να βοηθήσουν σε αυτό, δημιουργώντας μια κουλτούρα που να υπερηφανεύεται για τον αντίκτυπο που έχει η δουλειά των υπαλλήλων στον κόσμο συνολικά.\nΗ έλλειψη εμπιστοσύνης στη διαχείριση\nΈνας αυξανόμενος αριθμός εργαζομένων αναφέρουν δυσπιστία στους προϊσταμένους τους. Όλοι γνωρίζουμε πόσο άσχημη είναι η έλλειψη εμπιστοσύνης. Μπορεί να διαβρώσει τις σχέσεις, αλλά συχνά θεωρούμε ότι αυτό ισχύει μόνο για την οικογένεια ή τη φιλία. Τι γίνεται όταν δεν εμπιστεύεται κάποιος τον προϊστάμενό του; Το ηθικό μπορεί εύκολα να καταρρεύσει σε αυτές τις καταστάσεις, αυξάνοντας το άγχος στον εργαζόμενο και δημιουργώντας του οτιδήποτε άλλο εκτός από κίνητρο να αποδώσει αποτελεσματικά.\nΗ έλλειψη ευκαιριών για πρόοδο\nΌταν κάποιος βρίσκεται παγιδευμένος σε μια θέση, που φαίνεται να βρίσκεται σε ένα μονοπάτι που οδηγεί προς το πουθενά, δεν υπάρχει κανένας τρόπος να αισθανθεί αφοσιωμένος στην εργασία του. Ακόμα και ο όρος «αδιέξοδο» έχει γίνει συνώνυμο με την απελπισία και την εξάντληση στον πολιτισμό μας. Φυσικά, κάθε άτομο σε ένα δεδομένο χώρο εργασίας μπορεί αυτόματα να βρεθεί στο δρόμο να γίνει το μεγάλο αφεντικό - αυτό δεν σημαίνει ότι δεν μπορεί να υπάρξει και ελπίδα να πάει κάποιος ψηλότερα, είτε πρόκειται για αλλαγή τίτλου, επίσημη προώθηση, αύξηση του μισθού, κ.α.. Σχεδόν σε οποιαδήποτε εργασία μπορεί να υπάρχει η δυνατότητα να επιβραβεύονται οι καλές επιδόσεις, διαφορετικά αυξάνεται το επίπεδο στρες του υπαλλήλου και τον κάνει να αισθάνεται παγιδευμένος, με ελάχιστες ελπίδες για απόδοση.\nBonior,Α. (2018)10 Factors That Make Your Workplace More Stressful\nAmerican Psychological Association (2017) APA Stress in America™ Survey: US at ‘Lowest Point We Can Remember;’ Future of Nation Most Commonly Reported Source of Stress


Hotel Prens Berlin Βερολίνο Γερμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία AGODA\nKottbusser Damm 102, Βερολίνο, Γερμανία 10967 (προβολή χάρτη)\nΣυγνώμη, δεν υπάρχουν διαθέσιμα δωμάτια στο Hotel Prens Berlin για τις επιλεγμένες ημερομηνίες.\n24ωρη υπηρεσία δωματίου VIP παροχές δωματίου ανελκυστήραςΑσύρματη σύνδεση Wi-Fi σε δημόσιους χώρουςεγκαταστάσεις για ΑμΕΑ εγκαταστάσεις συνεδριάσεων / επίσημων γευμάτων ενοικίαση ποδηλάτων επιτήρηση παιδιών επιχειρησιακό κέντρο εστιατόριο καζίνο καταστήματα στο ξενοδοχείοκαφετέρια μεταφορά από/προς το αεροδρόμιομπαρ μπαρ πισίνας νυχτερινό κλαμπ / dj ξεναγήσειςοικογενειακό δωμάτιοπλυντήριο ρούχων σαλόνι ομορφιάςυπηρεσία δωματίου υπηρεσία μεταφοράς με λεωφορείο υποδοχή φιλοξενία κατοικίδιων ζώωνχρηματοκιβώτιοχώρος καπνιζόντων\nΤο Hotel Prens Berlin, που χτίστηκε το 2011, είναι μια ξεχωριστή προσθήκη στον ορίζοντα της πόλης. Μόνο 13.9 Km μακριά, αυτό το 3 αστέρων ξενοδοχείο είναι εύκολα προσβάσιμο από το αεροδρόμιο. Το καλοδιατηρημένο περιβάλλον και η εγγήτητα του με τα Σένλαινστρασσε Άντεργκραουντ Ρέιλγουει Στέισιον, Σιδηροδρομικός Σταθμός Κοτμπούσερ Τορ, Κρόιτσμπεργκ Μουζέουμ αποδίδουν σε αυτό το ξενοδοχείο μια ιδιαίτερη γοητεία. Στο Hotel Prens Berlin, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του. Επιπλέον, όλοι οι ξενώνες διαθέτουν μια ποικιλία ανέσεων όπως τα τηλεόραση LCD/οθόνη plasma , δορυφορική/καλωδιακή τηλεόραση, δωμάτια για μη καπνίζοντες, καφετιέρα/τσαγιέρα, εγκαταστάσεις σιδερώματος προκειμένου να ευχαριστήσουν ακόμα και τον πιο απαιτητικό πελάτη. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας, το Hotel Prens Berlin είναι μια εξαιρετική επιλογή για την διαμονή σας στη Βερολίνο.\nPlease take note that extra bed or baby cot will be available upon request and needs to be confirmed by the hotel.Παιδιά και επιπλέον κρεβάτια:Βρέφος 0-1 έτους/ετώνΔωρεάν διαμονή αν γίνεται χρήση των υπάρχοντων κρεβατιών. Σημειώστε ότι, αν χρειάζεστε βρεφική κούνια, ενδέχεται να ισχύουν επιπλέον χρεώσεις.Παιδιά 2-3 έτους/ετώνΥποχρεωτική χρήση επιπλέον κρεβατιούΟι επισκέπτες άνω των 3 ετών υπολογίζονται ως ενήλικες.Η δυνατότητα προσθήκης επιπλέον κρεβατιών εξαρτάται από το δωμάτιο που έχετε επιλέξει. Παρακαλούμε, ελέγξτε την πολιτική του δωματίου για περισσότερες πληροφορίες. Χρήσιμες πληροφορίες


Tagged τρομοκρατία, terrorism, terrorisme\n‘Η τρομοκρατία απειλεί την ασφάλειά μας, τις αξίες των δημοκρατικών μας κοινωνιών και τα δικαιώματα και τις ελευθερίες των Ευρωπαίων πολιτών.\nΈκθεση για την κατάσταση και τις τάσεις της τρομοκρατίας στην ΕΕ για το 2019 (Ευρωπόλ)\nΣτο πλαίσιο της αντιτρομοκρατικής δράσης που ανέλαβε μετά τις επιθέσεις της 11ης Σεπτεμβρίου 2001, η Ευρωπαϊκή Ένωση κατήρτισε τον Δεκέμβριο του ιδίου έτους κατάλογο προσώπων, ομάδων και οντοτήτων που εμπλέκονται σε τρομοκρατικές πράξεις και υπόκεινται σε περιοριστικά μέτρα. Πρόκειται για πρόσθετα μέτρα, τα οποία θεσπίστηκαν με την κοινή θέση 2001/931/ΚΕΠΠΑ για την εφαρμογή της απόφασης αριθ. 1373 (2001) του Συμβουλίου Ασφαλείας του ΟΗΕ. Ο κατάλογος περιλαμβάνει πρόσωπα και ομάδες που δραστηριοποιούνται εντός και εκτός της ΕΕ. Επανεξετάζεται τακτικά και τουλάχιστον μία φορά το εξάμηνο.\nΤο καθεστώς αυτό είναι διακριτό από το ενωσιακό καθεστώς με το οποίο εφαρμόζεται η απόφαση αριθ. 1989 (2011) του Συμβουλίου Ασφαλείας του ΟΗΕ σχετικά με τη δέσμευση κεφαλαίων προσώπων και οντοτήτων που συνδέονται με τον Οσάμα Μπεν Λάντεν, το δίκτυο της Αλ Κάιντα και τους Ταλιμπάν (περιλαμβανομένου του ISIL/Da’esh).\nPosted in τρομοκρατία, various\nTagged τρομοκρατία, Ευρωπαϊκή Ένωση\nΟ ριζοσπαστικός φονταμενταλισμός στην ΠΓΔΜ\n‘Η επίσημη Μουσουλμανική ηγεσία στα Σκόπια είχε καταγγείλει δημόσια την προσπάθεια ενίσχυσης ριζοσπαστικών κύκλων από τους Ιμάμηδες’\nΣυζήτηση για τις τρομοκρατικές επιθέσεις στο Παρίσι – 2015\nΓ. Βοσκόπουλος – Η τρομοκρατία στην μετα-ISIS εποχή 11/2017\nΓ. Βοσκόπουλος-Ο ριζοσπαστικός φονταμενταλισμός στην ΠΓΔΜ\nΕνα κείμενο μου από τον Δεκέμβριο του 2016


"Εμείς θα ξαναφτιάξουμε τη μεσαία τάξη της χώρας"\n-Τελικά υπάρχει πρόβλημα με την αναβάθμιση των f -16; Εσείς τι προτείνετε;\nΌπως έχω τονίσει από την πρώτη στιγμή, η επιχειρησιακή αναβάθμιση των F-16 είναι επιβεβλημένη. Αυτό είναι σαφές. Όμως το Υπουργείο Εθνικής Αμύνης επιβάλει αξιοπιστία, σοβαρότητα και θεσμικούς χειρισμούς. Ο κ. Καμμένος και η κυβέρνηση ΣΥΡΙΖΑ-ΑΝΕΛ οφείλουν να έρθουν στη Βουλή και να δώσουν απαντήσεις για τη συμφωνία. Μια συμφωνία που θα πρέπει να θωρακίζει την εθνική κυριαρχία, να υπηρετεί το δημόσιο συμφέρον και να σέβεται τα χρήματα των Ελλήνων φορολογουμένων.\nΚύριε Κικίλια έχετε ζητήσει να έρθει στη Βουλή ο Πάνος Καμμένος με αφορμή δημοσίευμα για συμφωνία πώλησης πολεμικού υλικού από το υπουργείο Άμυνας στη Σαουδική Αραβία.\nΟι προμήθειες, οι μεσάζοντες και τα αντισταθμιστικά ωφέλη είναι μια πονεμένη ιστορία για το Υπουργείο Εθνικής Άμυνας στη μεταπολίτευση. Η ελληνική κοινωνία απαιτεί καθαρές απαντήσεις. Κατέθεσα ερώτηση για αυτήν την περίεργη υπόθεση και μία εβδομάδα μετά, η κυβέρνηση όχι μόνο δεν έχει δώσει πειστικές απαντήσεις, αλλά όσα βλέπουν το φως της δημοσιότητας προκαλούν νέες εύλογες απορίες. Ο κ. Καμμένος παρουσίασε ένα έγγραφο προκειμένου να υποστηρίξει πως ο κ. Παπαδόπουλος είναι μεσάζοντας της συμφωνίας με τη Σαουδική Αραβία, το οποίο όμως αφορά άλλου είδους πυρομαχικά. Την ίδια στιγμή ο κ. Παπαδόπουλος εμφανίζεται να εκπροσωπεί ως πληρεξούσιος και το Βασίλειο της Ιορδανίας για την ίδια αγορά πυρομαχικών, ενώ ο επικεφαλής της προξενικής Αρχής στην ελληνική πρεσβεία στο Ριάντ δηλώνει ρητώς ότι ο συγκεκριμένος κύριος δεν είναι πληρεξούσιος της Σαουδικής Αραβίας. Ο κ. Καμμένος πρέπει να έρθει στη Βουλή και να δώσει εξηγήσεις και άλλωστε η ΝΔ έχει ήδη ζήτήσει από τη Δικαιοσύνη να ασχοληθεί με την υπόθεση, που είναι μείζονος δημοσίου ενδιαφέροντος.\nΈχετε περάσει από το υπουργείο Δημοσίας Τάξης, το τελευταίο διάστημα δεν εχει επιτυχίες η ελληνική Αστυνομία; Και το λέω με αφορμή την ερώτηση που κατέθεσε ο Κυριάκος Μητσοτάκης για την ασφάλεια.\nΟι άντρες και οι γυναίκες της Ελληνικής Αστυνομίας κάνουν με αυταπάρνηση τη δουλειά τους. Ρισκάρουν καθημερινά τις ζωές τους για την προστασία και την ασφάλεια όλων μας. Το γνωρίζω από πρώτο χέρι. Η Νέα Δημοκρατία και ο Πρόεδρός της Κυριάκος Μητσοτάκης τιμούν και έχουν εμπιστοσύνη στην Ελληνική Αστυνομία.\nΑπό την άλλη είναι εμφανής η προκλητική αδιαφορία της κυβέρνησης, η οποία στην πράξη εμποδίζει την Αστυνομία να κάνει τη δουλειά της, υποδειγματικά, όπως ξέρει.\nΤα Εξάρχεια έχουν παραδοθεί στην ανομία, ο Ρουβίκωνας εφορμά ανενόχλητος όπου θέλει, τραμπούκοι λυμαίνονται τα Πανεπιστήμια, με τον νόμο Παρασκευόπουλου έχουν αποφυλακιστεί 2.000 κρατούμενοι που είχαν καταδικασθεί για κακουργήματα, πολλοί εκ των οποίων εγκληματούν ξανά.\nΗ ελληνική κοινωνία δεν έχει καμία εμπιστοσύνη στο σύνολο της κυβέρνησης σε θέματα ασφάλειας και τάξης.\nΠολύς καλώς ο κ. Μητσοτάκης κατέθεσε τη πρόταση για την κατάργηση του νόμου Παρασκευόπουλου και την ίδρυση φυλακών υψίστης ασφαλείας.\nΜετά τον τρόπο που τοποθετήθηκε ο ίδιος ο κ. Τσίπρας για το τελευταίο τρομοκρατικό χτύπημα στα γραφεία του ΠΑΣΟΚ, είναι προφανές ότι φέρει την ευθύνη για την διασάλευση του νόμου και της τάξης.\nΠως σχολιάζεται την διήμερη άδεια του Δημήτρη Κουφοντίνα;\nΗ άδεια στον Δημήτρη Κουφοντίνα είναι μέγιστη προσβολή για τη Δημοκρατία. Η Δημοκρατία μας δεν εκδικείται ωστόσο μιλάμε για τον αρχιεκτελεστή της 17Ν ο οποίος όχι μόνο δεν έχει ψελλίσει έστω μια συγνώμη και δεν έχει εκφράσει μεταμέλεια αλλά έχει ο ίδιος γράψει στο βιβλίο του πως όλα αυτά τα έκανε με σκοπό να "εμπνεύσει" μία νέα γενιά τρομοκρατών.\nΕπιμένετε στο αίτημα για πολιτική αλλαγή ακόμα και τωρα που είναι ανοιχτή η διαπραγμάτευση για την τρίτη αξιολόγηση;\nΤο αίτημα για πολιτική αλλαγή έχει να κάνει με την αλλαγή πορείας της χώρας, η οποία, δυστυχώς, βαδίζει σε λάθος δρόμο.\nΗ στρατηγική της κυβέρνησης είναι συνειδητή, όπως οι ίδιοι παραδέχονται: Διαλύστε τη μεσαία τάξη! Μια μεσαία τάξη εξοντωμένη από την υπερφορολόγηση που κάνει τους φτωχούς-φτωχότερους. Πρώην νοικοκυραίοι, με υπόληψη, περιμένουν ένα μικρό επίδομα, χωρίς να μπορούν να βελτιώσουν τίποτα στην καθημερινότητά τους. Το αίτημα για πολιτική αλλαγή είναι η ανάγκη του ελληνικού λαού να πάρει πίσω τη χαμένη του ζωή.\nΗ ανανέωση που επιδιώκει ο Κυριάκος Μητσοτάκης της ΝΔ περνάει μόνο από το Μητρώο;\nΤο Μητρώο Πολιτικών στελεχών είναι μία από τις γέφυρες του κόμματος στην κοινωνία, την οποία μπορεί ο καθένας να περάσει. Ξέρετε, κύριε Σιαδήμα, η δυνατότητα του οποιουδήποτε να πρωταγωνιστήσει σε μια νέα υγιή προσπάθεια, με μόνο προσόν το βιογραφικό και την αξία του, είναι κάτι πραγματικά καινοτόμο. Θέλουμε μια Ελλάδα που θα έχουν όλοι ίσες ευκαιρίες . Και αυτό το κάνουμε πρώτα πράξη στο σπίτι μας.\nΠως απαντάτε στην επίθεση της κυβέρνησης για τα paradise papers;\nΔυστυχώς για την κυβέρνηση ένα επαναλαμβανόμενο ψέμα δεν γίνεται αλήθεια. Παρουσιάζουν ως “είδηση” μια επιχειρηματική δραστηριότητα που περιλαμβάνεται στο επίσημο βιογραφικό της κ. Μαρέβα Γκραμπόφσκι από το 2010. Ξέρετε κάποιον να θέλει να κρύψει κάτι & να το έχει δημοσίως στο διαδίκτυο;\nΠροφανώς, εάν δεν ήταν σύζυγος του Προέδρου της Νέας Δημοκρατίας Κυριάκου Μητσοτάκη δεν θα ασχολιόταν κανείς.\nΑν η κυβέρνηση φέρει ξανά την απλή αναλογική με αφορμή τις αυτοδιοικητικές τι θα κάνετε; Ξέρετε αν περάσει με ευρεία πλειοψηφία οι επόμενες εκλογές θα πραγματοποιούν με το νέο νόμο κάτι που μπορεί να ανακόψει την αυτοδυναμία για το πρώτο κόμμα.\nΗ κυβέρνηση δεν ενδιαφέρεται πραγματικά ούτε για τους Θεσμούς, ούτε για τους πολίτες. Γνωρίζει ότι θα χάσει τις εκλογές και προσπαθεί, ως ασκέρι, που υποχωρεί άτακτα να αφήσει πίσω της καμένη γη. Αυτό είναι το σχέδιο του Αλέξη Τσίπρα και η ακυβερνησία το όχημά του για να το πετύχει. Λειτουργεί καθημερινά προς όφελος των λίγων που τον στηρίζουν, όχι του λαού. Ο κ. Τσίπρας δημιουργεί μια απογοητευμένη μεσαία τάξη, κατεστραμένη οικονομικά και κοινωνικά, πολιτικά εξευτελισμένη. Το όραμα του είναι η προλεταριοποίηση του Έλληνα. Αντίθετα, εμείς στοχεύουμε σε μια μεσαία τάξη υπερήφανη, με αυτοπεποίθηση και δυναμισμό στη δημιουργία πλούτου, ικανή να κερδίζει μόνη της την ζωή και να χαίρεται τους κόπους της. Μια μεσαία τάξη, που θα είναι η ραχοκοκαλιά της κοινωνίας.\nΣε κάθε περίπτωση, οι εποχές που ζούμε χρειάζονται δυνατές κυβερνήσεις με ισχυρή λαϊκή εντολή για να πάνε τη χώρα γρήγορα μπροστά.


Ανακοίνωση συνεργασίας ΕΣΑΚΕ-Stoiximan | Abola.gr\nΑνακοίνωση συνεργασίας ΕΣΑΚΕ-Stoiximan\nby Ρένος Γιαμπουράς Οκτώβριος 12, 2016\nΗ Basket League και ο ΕΣΑΚΕ απέκτησαν έναν νέο συμπαίκτη. Την εταιρεία Stoiximan.Gr, το όνομα της οποίας θα συνοδεύει την Basket League για την φετινή και την επόμενη (2017-18) σεζόν.\nΗ Basket League και ο ΕΣΑΚΕ απέκτησαν έναν νέο συμπαίκτη. Την εταιρεία Stoiximan.Gr, το όνομα της οποίας θα συνοδεύει την Basket League για την φετινή και την επόμενη (2017-18) σεζόν. Ο καινούργιος συμπαίκτης της STOIXIMAN.GR Basket League και του ΕΣΑΚΕ με την νεανική δυναμική του θα δώσει επιπλέον ώθηση στην προσπάθεια των ομάδων του πρωταθλήματος να χαρίσουν στους Έλληνες φιλάθλους χαρές, συγκινήσεις και όμορφες αθλητικές στιγμές.\n«Είμαστε πολύ χαρούμενοι για την συμφωνία με την Stoiximan.gr μια νέα και δυναμική εταιρεία», δήλωσε ο πρόεδρος του ΕΣΑΚΕ κ. Μιχάλης Μελής και τόνισε: «Θεωρούμε ότι η διετής συμφωνία με την Stoiximan.gr θα αποτελέσει την βάση για την περαιτέρω ανάπτυξη και αναβάθμιση του πρωταθλήματος. Η συνεργασία μας δεν θα περιοριστεί στον χορηγικό χαρακτήρα, αλλά προγραμματίζουμε μαζί με τον νέο συμπαίκτη μας ενέργειες που θα αναδείξουν τον κοινωνικό χαρακτήρα της Stoiximan.gr Basket League».\nΑπό την πλευρά του ο κ. Ιωάννης Σπανουδάκης μέλος του Δ.Σ. της Stoiximan σημείωσε «Προσδοκούμε η χορηγία μας να αποτελέσει καταλύτη για την αναβάθμιση του προϊόντος σε ένα άθλημα που μην ξεχνάμε έχει φέρει τις περισσότερες χαρές και συγκινήσεις στο ελληνικό φίλαθλο κοινό. Ταυτόχρονα πιστοί στο όραμά μας να προσφέρουμε στην κοινωνία στην οποία δραστηριοποιούμαστε θα προχωρήσουμε σε σειρά δράσεων που στόχο έχουν την ανακούφιση ευπαθών ομάδων και την ευαισθητοποίηση όλων στα ζητήματα που αντιμετωπίζουν».\nH Stoiximan αποτελεί τη μεγαλύτερη εταιρεία τυχερών παιγνίων στην Ελλάδα μέσω του διαδικτύου, που λειτουργεί νόμιμα βάσει του υφιστάμενου νομικού πλαισίου και υπάγεται στον έλεγχο της αρμόδιας εθνικής ρυθμιστικής αρχής (ΕΕΕΠ) , ενώ δραστηριοποιείται στην Ελλάδα και φορολογείται στην χώρα μας με φόρους ίσους με το 35% των μικτών της εσόδων συμβάλλοντας στην ενίσχυση των δημοσίων οικονομικών. Στη βάση των στρατηγικών πυλώνων ανάπτυξης στο πλαίσιο του προγράμματος εταιρικής κοινωνικής ευθύνης η Stoiximan δραστηριοποιείται και εντάσσει στις προτεραιότητές της ζητήματα που έχουν ως κεντρικό άξονα την οικογένεια, την κοινωνία, τον αθλητισμό και το περιβάλλον.\nΞανά… Άγιος ο Σταυριανός!\nΠήρε ταλέντο που θ’αφήσει εποχή ο Νεοπεντελικός!\nΚυριακή 13/12: Οι αθλητικές μεταδόσεις της ημέρας\nΓιώργος Ανανίδας Δεκέμβριος 13, 2020 Δεκέμβριος 13, 2020\nΕγραψε ιστορία στην Κίνα ο Φράνκλιν! (vid)\nΡένος Γιαμπουράς Νοέμβριος 17, 2016\n«Εκκωφαντικός» ο Ολυμπιακός!\nKώστας Παλαιολόγος Ιούνιος 14, 2018


Το ντέρμπι άλλαξε φαβορί - Πολιτική - Ειδήσεις NewsIt.gr\nΤο ντέρμπι άλλαξε φαβορί ΦΩΤΟ EUROKINISSI\nΤελευταία ενημέρωση: 13.11.2009 | 10:06\nΠρώτη δημοσίευση: 13.11.2009 | 10:06 Τάραξε τα νερά αλλά και επιβεβαίωσε το κλίμα που υπήρχε μετά την συμφωνία Σαμαρά - Αβραμόπουλου...\nη δημοσκόπηση της METRON ANALYSIS για το NewsIt. ΔΕΙΤΕ ΤΗΝ ΔΗΜΟΣΚΟΠΗΣΗ\nΗ δημοσκόπηση δίνει σαφές προβάδισμα στον Αντώνη Σαμαρά ενώ αναμένεται η Ντόρα Μπακογιάννη να κλιμακώσει την αντεπίθεσή της παίζοντας "εντός έδρας" με μεγάλη περιοδεία στην Κρήτη.\nΗ αισιοδοξία είναι πλέον εμφανής στο στρατοπεδο Σαμαρα, όπου θεωρούν οτι η δυναμική δεν ανατρέπεται. Μάλιστα θεωρούν οτι η Ντόρα Μπακογιάννη έχει πιάσει οροφή και έχει παίξει όλα τα χαρτιά της.\nΜετά και τις χθεσινές εξελίξεις, όλο και περισσότερα στελέχη, πολιτευτές αλλά και βουλευτές της ΝΔ, που δεν είχαν πάρει θέση, εισρέουν στο γραφείο του κ. Σαμαρά, ενώ την εμφάνισή τους κάνουν και στελέχη που έχουν ήδη υπογράψει υπέρ της Ντόρας.\nΣτο αντίπαλο στρατόπεδο, είναι φανερό οτι αναζητούν τρόπους για να ανατρέψουν το κλίμα. Οι εισηγήσεις που δέχεται η κα Μπακογιάννη είναι να κλιμακώσει την επίθεση κάνοντας αναφορά σε συμφέροντα που την πολεμούν. Λένε μάλιστα οτι έχει ακόμα πολλούς άσσους στο μανίκι της.\nΤα βλέματα είναι στραμένα όμως και στον Άρη Σπηλιωτόπουλο. Το τι θα κάνει και με ποιόν θα πάει "καίει" τα δυο στρατόπεδα αφού είναι ένας πολιτικός με διείσδυση στη νεολαία του κόμματος.\nΓια ν' ανοίξει τα χαρτιά του ο κ. Σπηλιωτόπουλος θέτει ως βασικό όρο να σταματήσει η βεντέτα, οι τσακωμοί και τα καλλιστεία των υποψηφίων. Τοτε μόνο θα ανακοινώσει ποιόν θα υποστηρίξει.\nΗ δημοσκόπηση του NewsIt.gr απασχόλησε και σήμερα τις πρωινές ενηεμρωτικές εκπομπές. ΔΕΙΤΕ ΑΠΟΣΠΑΣΜΑΤΑ


www.filiatrablog.blogspot.com: Γόντικας για προβλήματα άρδευσης στην Τριφυλία\nΕπερώτηση για τα προβλήματα άρδευσης στην Τριφυλία κατέθεσε ο επικεφαλής της “Λαϊκής Συσπείρωσης” Νίκος Γόντικας.\nΣε αυτήν αναλυτικά αναφέρει:\n«Η Προσωρινή Διοικούσα Επιτροπή Κρατικών Γεωτρήσεων των Φιλιατρών και του Εξοχικού από το 2019 λειτουργεί με ευθύνη της Περιφέρειας Πελοποννήσου. Η Περιφερειακή διοίκηση Πελοποννήσου έχει μεταβιβάσει τις αρμοδιότητες στη Διεύθυνση Αγροτικής Οικονομίας και Κτηνιατρικής Τριφυλίας. Από το 2012 έως σήμερα υπάρχουν οφειλές στο ΙΚΑ που μαζί με τις προσαυξήσεις φτάνουν στο ύψος των 130.000 ευρώ. Αυτό έχει σαν αποτέλεσμα να είναι ανασφάλιστοι οι δύο εργαζόμενοι από το 2012!\nΠαράλληλα υπάρχουν οφειλές στη ΔΕΗ που φτάνουν στο ύψος των 40.900 ευρώ, που πρέπει να ρυθμιστούν. Μαζί με τις ζημιές που υπάρχουν σε ορισμένες από τις γεωτρήσεις που χρήζουν άμεσης επισκευής για να είναι λειτουργικές, αξίας περίπου 120.000 ευρώ, η κατάσταση που διαμορφώνεται είναι ανησυχητική για το μέλλον εκατοντάδων αγροτών και εργαζομένων της περιοχής. Είναι χαρακτηριστικό πως ήδη λειτουργούν μόνο οι 8 από τις 14 γεωτρήσεις.\nΗ λειτουργία κρατικών φορέων με ιδιωτικοοικονομικά κριτήρια, η εγκατάλειψη και οι παρωχημένες δομές οργάνωσης και διαχείρισης των υδάτινων πόρων ενέχει σοβαρούς κινδύνους για τους μικρομεσαίους αγρότες και τη συνέχιση των αγροτικών δραστηριοτήτων τους. Αυτή η διαχείριση, που πετάει το «μπαλάκι» στους καλλιεργητές, αγνοώντας την ανάγκη για ενιαίο αποκλειστικά δημόσιο φορέα διαχείρισης των υδάτων, σε μια περιοχή που απειλείται άμεσα από τη λειψυδρία, μας φέρνει μεγάλες ανησυχίες για το μέλλον. Το Φιλιατρινό φράγμα που ακόμα δεν έχει ολοκληρωθεί το αρδευτικό του δίκτυο με αποτέλεσμα να κινδυνεύει και το ίδιο το έργο, τελικά έτσι θα λειτουργεί; Αν ναι, αντί για έργο ανάπτυξης κινδυνεύει να γίνει βραχνάς στο σβέρκο χιλιάδων μικρομεσαίων αγροτοκτηνοτρόφων και αφετηρία για συγκέντρωση μεγάλων εκτάσεων γης μέσω του ξεκληρίσματος μεγάλης μάζας μικρών και μεσαίων καλλιεργητών\nΖητάμε να μας ενημερώσετε για το τι ενέργειες έχετε κάνει ή σκοπεύετε να κάνετε για: Να τελειώνει η απαράδεκτη και ντροπιαστική κατάσταση με τους ανασφάλιστους εργαζόμενους. Την εξόφληση ή ρύθμιση των χρεών στη ΔΕΗ. Την επισκευή και συντήρηση του μηχανολογικού εξοπλισμού. Την ολοκλήρωση των έργων του Φιλιατρινού φράγματος (συντήρηση και αρδευτικά δίκτυα. Την απελευθέρωση από νέα οικονομικά βάρη χιλιάδων μικρομεσαίων αγροτοκτηνοτρόφων της Τριφυλίας λόγω της εμπορευματικής λειτουργίας στη διαχείριση του νερού άρδευσης όπως το χαράτσι των 200 ευρώ για τη σύνδεση ή την επανασύνδεση στο δίκτυο». eleftheriaonline\nΑναρτήθηκε από filiatrablog στις Πέμπτη, Μαΐου 28, 2020


Γιατί το παιδί να ξεκινήσει νωρίς την εκμάθηση μιας ξένης γλώσσας; | Velissariou Training Center\nHomeΑΡΘΡΑΑΡΘΡΑΓιατί το παιδί να ξεκινήσει νω...\nΖούμε σε μια εποχή η οποία χαρακτηρίζεται και είναι πολύ ανταγωνιστική. Από μικρή ηλικία οι γονείς πασχίζουν να παρέχουν στα παιδιά τους εφόδια τα οποία θα τους βοηθήσουν στην μετέπειτα ζωή και επαγγελματική τους πορεία. Η εκμάθηση ξένων γλωσσών είναι στην κορυφή αυτής της λίστας των εφοδίων και όχι άδικα.\nΟι ξένες γλώσσες αποτελούν το «διαβατήριο» του παιδιού όχι μόνο για την επαγγελματική του ζωή αλλά και την εκπαιδευτική. Πολλοί είναι οι έφηβοι που αποφασίζουν να φύγουν για σπουδές στο εξωτερικό. Εκτός όμως από την πρακτική χρησιμότητα της εκμάθησης μιας ξένης γλώσσας, υπάρχουν και άλλοι λόγοι βαθύτεροι. Η γλωσσομάθεια μας φέρνει σε επαφή με άλλους λαούς και πολιτισμούς και μας βοηθάει στην καλύτερη συνεργασία και κατανόηση.\nΈχοντας αυτά υπόψη, οι γονείς αρχίζουν πολύ νωρίς ν’ αναρωτιούνται ποια είναι η κατάλληλη ηλικία για να ξεκινήσει το παιδί τους μια ξένη γλώσσα. Αποτελέσματα ερευνών καταλήγουν ότι η ακουστική αντίληψη ενός παιδιού είναι πολύ καλή από τα 3-6 χρόνια. Τα παιδιά ξεκινούν να μαθαίνουν τα Αγγλικά όπως έμαθαν τη μητρική τους γλώσσα, δηλαδή μαθαίνουν πρώτα να ξεχωρίζουν και να αντιλαμβάνονται τους ήχους της γλώσσας και στη συνέχεια να μιλούν.\nΣτη Σουηδία, όπου υπάρχουν παιδικοί σταθμοί για τα παιδιά των μεταναστών και όπου διδάσκονται μέχρι και 3 γλώσσες ταυτόχρονα, μπορείς να δεις τρίχρο¬να παιδιά να μιλάνε 3 γλώσσες άπταιστα. Τα παιδιά μπορούν και προσαρμόζονται στις διαφορετικές γλωσσικές απαιτήσεις ενώ οι ενήλικες γονείς τους δυσκολεύονται. Ο άνθρωπος μπορεί να μάθει όσες γλώσσες θέλει, αρκεί να έρθει σε επαφή με τις γλώσσες αυτές στην κατάλληλη ηλικία. Και η κατάλληλη ηλικία είναι η προσχολική. Αν κατά τη διάρκεια αυτής της ηλικίας το παιδί έρχεται σε επαφή με 5 γλώσσες, θα μάθει 5. Αν έρθει σε επαφή με μία μόνο γλώσσα, θα μάθει μία.\n• Μαθαίνουν να αναγνωρίζουν τους ήχους κι έπειτα καταφέρνουν να μιλήσουν, ακριβώς όπως λειτουργεί και ο μηχανισμός απόκτησης της μητρικής τους γλώσσας\n• Μαθαίνουν ευχάριστα και ξεκούραστα χωρίς πίεση και μαθήματα στο σπίτι.\n• Η μάθηση έχει βιωματικό χαρακτήρα και συμμετέχουν όλες οι αισθήσεις\n• Δεν ασχολούνται με τυπικές μαθησιακές διαδικασίες όπως η ανάγνωση, η γραφή και η ορθογραφία, δίνεται έμφαση στον προφορικό λόγο.\n• Η αρχή είναι το ήμισυ του παντός. Μια θετική εμπειρία στην αρχή της εκμάθησης μιας γλώσσας επηρεάζει και την μετέπειτα στάση του παιδιού απέναντι σε αυτή\n• H εξοικείωση των παιδιών με μια γλώσσα από μικρή ηλικία, φέρνει καλύτερη ακαδημαϊκή επίδοση σε μεγαλύτερες τάξεις.


Ιούνιος 2013 – Σελίδα 57 – The Panhellenic Post\n— ΘΗΣΕΙΟ, ΙΟΥΝΙΟΣ 1941 – ΔΕΚΕΜΒΡΙΟΣ 1944 Σε μία από τις εθνωφελείς εκδηλώσεις που πραγματοποιούνται σε τακτά διαστήματα στην Αίθουσα Διαλέξεων «Γεώργιος Γρίβας – Διγενής», [Πανεπιστημίου 64, 6ος Όροφος] έγινε η παρουσίαση του βιβλίου του Φάνη Χαμόδρακα, με τίτλο «ΘΗΣΕΙΟ, ΙΟΥΝΙΟΣ 1941 – ΔΕΚΕΜΒΡΙΟΣ 1944», από τον ίδιο τον συγγραφέα, ο\nΚαι δεύτερος διαδηλωτής έχασε τη ζωή του στην Τουρκία, όπου τις τελευταίες μέρες βρίσκονται σε εξέλιξη ογκώδεις διαδηλώσεις κατά του κυβερνώντος Κόμματος Δικαιοσύνης και Ανάπτυξης (ΑΚΡ). Όπως μετέδωσε το ιδιωτικό τηλεοπτικό δίκτυο NTV, ο 22χρονος εξέπνευσε τη Δευτέρα στο νοσοκομείο όπου είχε μεταφερθεί όταν δέχτηκε σφαίρα στη διάρκεια διαδήλωσης στα νότια της Τουρκίας. «Ο Αμπντουλάχ\nΔεν πίστευε ότι μιλούσε με την παρουσιάστρια! Την κάλεσε δέκα φορές και την έβαλε να βρει τη φίλη της την Παναγιώτα! Ξεκαρδιστική ιστορία! “Και μέσα σ’ όλα προσπαθώ τόση ώρα να πείσω μια ηλικιωμένη κυρία πως παίρνει λάθος αριθμό (10 φορες στο σταθερό μου) και πως δεν είμαι η Παναγιώτα….!!! Κι ενώ μου λέει άλλο\nΟ τούρκος πρωθυπουργός Ρετζέπ Ταγίπ Ερντογάν υποστήριξε ότι οι διαδηλωτές που, όπως είπε, υποκινούνται από αντικυβερνητικές οργανώσεις και έχουν προκαλέσει τις πιο έντονες ταραχές στην Τουρκία εδώ και χρόνια, βαδίζουν «χέρι-χέρι με την τρομοκρατία». «Αυτές είναι διαδηλώσεις που έχουν οργανωθεί από εξτρεμιστικά στοιχεία», δήλωσε πριν από την αναχώρησή του για τη Βόρεια Αφρική. «Δεν θα\nΤο ¨δελτίο” της χθεσινής νύχτας στην Τουρκία Σφοδρότατες συμπλοκές με αστυνομικούς είχαμε στην πλατεία Ταξίμ, στην οδό Τζουμχουριέτ βόρεια της πλατείας και προς το Μπεσίκτας. Χρήση δακρυγόνων και υδραντλιών νερού. Ίδιες οι εικόνες και στην Άγκυρα, με σφοδρότατες συγκρούσεις μεταξύ δυνάμεων ασφαλείας και του κόσμου. Δηλώσεις στελεχών της Αντιπολίτευσης πως θα πρέπει να ηρεμίσει η κατάσταση,\nΑθλητικά Παρασκήνια, 4 Ιουνίου 2013\nΑθλητικά Ποδόσφαιρο Μπάσκετ Άλλα αθλήματα Παραπάνω από μια Ελλάδα στα γερμανικά γήπεδα Βασίλης Σαμπράκος – Περισσότερα από 13 εκατ. εισιτήρια για την φετινή Bundesliga, περισσότερες γυναίκες από ποτέ στα γήπεδα. Ο Βασίλης Σαμπράκος ρωτά: Τι δεν καταλαβαίνεις; Παρέμεινε ο Παναγόπουλος Φώτης Καρακούσης – Προπονητής του Πανιωνίου θα συνεχίσει να είναι ο Κωνσταντίνος Παναγόπουλος, ο οποίος


ΣΤΗΝ ΠΛΑΤΕΙΑ: Το πογκρόμ κατά των εργαζομένων στους παιδικούς σταθμούς συνεχίζεται : άλλοι 13 στο μνημονιακό απόσπασμα\nΤο πογκρόμ κατά των εργαζομένων στους παιδικούς σταθμούς συνεχίζεται : άλλοι 13 στο μνημονιακό απόσπασμα\nwww.stasi.gr - κ. Γερολυμάτος\nΆλλη μία αρνητική εξέλιξη έρχεται να προστεθεί ως κρίκος στην αλυσίδα των αρνητικών εκπλήξεων που η μία διαδέχεται την άλλη τους τελευταίους μήνες στους παιδικούς σταθμούς της πόλης.\nΗ εκδίκαση των ασφαλιστικών μέτρων που είχαν καταθέσει 13 εργαζόμενες – η αναβολή της οποίας τον Μάιο επέτρεψε την επιβίωση των σταθμών μέχρι τον Ιούλιο - έφερε μεν νέα αναβολή για τις 14/12 δεν συνοδεύτηκε όμως και από συνέχιση της προσωρινής διαταγής με την οποία οι εργαζόμενες αυτές βρίσκονταν στη δουλειά.\nΈτσι από την μια προαλείφεται ποια θα είναι και η απόφαση του δικαστηρίου σε ένα μήνα περίπου και από την άλλη αύριο σε κάποιους σταθμούς δεν θα υπάρχουν καθαρίστριες και δασκάλες τόσο απλά.\nΞαναρχίζει λοιπόν για άλλη μία φορά ο φαύλος κύκλος του βιασμού της λογικής πότε από το κράτος και πότε από την δημοτική αρχή που εδώ και έξι μήνες συναγωνίζονται ποιος θα επιφέρει το μοιραίο στη προσχολική αγωγή της πόλης .\nΔυστυχώς με 13 άτομα λιγότερα τα προβλήματα θα γίνουν πάλι ανυπέρβλητα στους παιδικούς σταθμούς της πόλης. Και ως συνήθως πάλι κάποιοι εργαζόμενοι – πόσοι απέμειναν πια - θα κλιθούν να βγάλουν τα κάστανα από την φωτιά.\nΠοιες θα είναι αυτές που θα καλύψουν τις δασκάλες που φεύγουν; οι μαγείρισσες;\nΠοιοι είναι αυτοί που θα καθαρίζουν τους σταθμούς; Μήπως συμβασιούχοι οχταμηνίτες οδοκαθαριστές από τους 73 εργάτες που προσελήφθηκαν το καλοκαίρι;\nΑυτοί που λεηλατούν την χώρα τα δύο τελευταία χρόνια είναι αυτοί που λεηλατούν τα σχολεία των παιδιών μας αποψιλώνοντας τα από ότι πολυτιμότερο έχουν : τους ανθρώπους που τα φροντίζουν. Είναι λυπηρό μα και εξίσου πραγματικό να παρακολουθείς 15 τον Απρίλιο, 58 τον Αύγουστο και 13 σήμερα εργαζόμενους να χάνουν την δουλειά τους και να κάνουν παρέα με τα βρέφη που έμειναν εκτός σχολείων με τους διοικούντες να απαντούν με την … κατανόηση τους στο πρόβλημα. . Δυστυχώς αυτή δεν τρώγεται. .Ίσως είναι το είδος της κατανόησης που δείχνεις όταν μέσα στην τρικυμία εσύ βρίσκεις την ηρεμία να διπλασιάζεις τα τροφεία ( και μετά και τον μισθό σου) .\nΣε λίγες μέρες θα τελειώσει και το κονδύλι για την τροφοδοσία. Εκεί τι θα δούμε άραγες; Το ξέντωμα της μερίδας των νηπίων όπου τα 50 γραμμάρια κιμάς θα γίνουν 5 ή το θαύμα με τα 5 ψωμιά και ψάρια που φάγανε χιλιάδες; (προσοχή μόνο γιατί η επανάληψη της ιστορίας είναι είτε φάρσα είτε κωμωδία)\nΑναρτήθηκε από ΣΤΗΝ ΠΛΑΤΕΙΑ στις 06:46


Διακοπή ρεύματος στην Εκάλη - Ο ΔΕΔΔΗΕ ακούει; - TheNewspaper.gr\n-102 min. ago-ΠΑΣ Γιάννινα - Βόλος 0-1: Ο Δουβίκας οδηγεί την ομάδα της Μαγνησίας στην εξάδα\n-99 min. ago-Πέθανε μερικές ώρες μετά τον εμβολιασμό του για τον νέο κορωνοϊό\n-97 min. ago-Στον εισαγγελέα ο προπονητής ιστιοπλοΐας που κατηγορείται για τον βιασμό 11χρονης κοπέλας\n-95 min. ago-Λάρισα: Αυτές είναι οι «Βασιλικές λίμνες» στο δάσος του Πολυδενδρίου – Τι ετοιμάζει ο δήμος Αγιάς μέχρι την Άνοιξη για τους επισκέπτες (Δείτε φωτογραφίες)\n-84 min. ago-Βόλος: Μόνο με συνταγή γιατρού η κολχικίνη από τα φαρμακεία\n-80 min. ago-Η Τουρκία παρέλαβε 6,5 εκατ. δόσεις του εμβολίου της κινεζικής Sinovac\n-77 min. ago-Βόλος: «Έβρεξε» πρόστιμα την Κυριακή για μη τήρηση των μέτρων - Μπλόκο και στην εθνική οδό\n-76 min. ago-Ελένη Πετρουλάκη: Πρωινή άσκηση με την παρέα της στα νότια προάστια\n-64 min. ago-Ποιες οικονομικές δραστηριότητες θα ανοίξουν - Τι θα γίνει με την εστίαση\nΠρώτη καταχώρηση: Τετάρτη, 21 Οκτωβρίου 2020, 23:27\nΔιακοπή ρεύματος έχει σημειωθεί στην περιοχή της Εκάλης από τις 22.50 το βράδυ της Τετάρτης, με αποτέλεσμα να υπάρξει αγανάκτηση των κατοίκων της περιοχής για τη μη ενημέρωση από τον ΔΕΔΔΗΕ για την αποκατάσταση της βλάβης.\nΤο zougla.gr προσπάθησε να επικοινωνήσει με τις βλάβες του ΔΕΔΔΗΕ αλλά μάταια. Πέρα από τη μονότονη μουσική στην αναμονή και παρόλο που δώσαμε τα στοιχεία για την περιοχή όπου παρατηρείται βλάβη, απάντηση δεν πήραμε.\nΤελευταία ενημέρωση: Τετάρτη, 21 Οκτωβρίου 2020, 23:28\n«Έφυγε» από τη ζωή ο άνθρωπος που ανατίναξε τη γέφυρα του Γοργοποτάμου


Διατροφικές συμβουλές για την κατάθλιψη - Βασιλική Χύτα - Βασιλική Χυτά - Need Help\nΑρχική » Blog » Διατροφικές συμβουλές για την κατάθλιψη – Βασιλική Χύτα\nΔιατροφικές συμβουλές & κατάθλιψη: Η Βασιλική Χύτα εξηγεί με ποιόν τρόπο ένα άτομο με κατάθλιψη θα μπορούσες να φροντίσει τον εαυτό του μέσω της διατροφής του.\nΤι μπορεί να κάνει πρακτικά ένα καταθλιπτικό άτομο για την διατροφή του;\nΕίτε πάσχετε από κατάθλιψη είτε ανήκετε στο περιβάλλον ενός καταθλιπτικού ατόμου, η διατροφή σας απειλείται. Υπάρχουν πρακτικές που θα μπορούσατε να ακολουθήσετε ώστε να βελτιώσετε την κατάσταση θρέψης και να αυξήσετε την κάλυψη των ενεργειακών αναγκών. Το κείμενο αυτό, διατροφικές συμβουλές & κατάθλιψη, είναι μία ενίσχυση στην πρόληψη και θεραπεία της κατάθλιψης.\nΠυκνά ενεργειακά τρόφιμα\nΥπάρχουν τρόφιμα που είναι πυκνά θρεπτικά και ενεργειακά. Τι σημαίνει αυτό; Ότι σε μικρή ποσότητα αποδίδουν αρκετές θερμίδες και πληθώρα θρεπτικών συστατικών. Έτσι χωρίς να χρειαστεί να καταναλώσουμε μεγάλες ποσότητες ή πολλά γεύματα ,καταφέρνουμε να καλύψουμε ένα μεγάλο μέρος των ενεργειακών μας αναγκών. Τέτοια τρόφιμα είναι οι ξηροί καρποί, οι μπάρες δημητριακών με αγνά υλικά, τα αποξηραμένα φρούτα, το αβοκάντο, το παστέλι, το ταχίνι, η μαύρη σοκολάτα , τα βούτυρα ξηρών καρπών και το ελαιόλαδο.\nΣημείωση: Δοκιμάστε να συνδυάσετε τα φρούτα με ξηρούς καρπούς ώστε να μην γίνεται απότομα η αύξηση των σακχάρων στο αίμα. Έτσι θα έχουμε την καλύτερη δυνατή ρύθμιση της γλυκόζης στο σώμα.\nΓεύματα εύκολα στην προετοιμασία.\nΤο να βρει ένα άτομο γεύματα που θα χρειάζονται λίγες γνώσεις μαγειρικής και θα είναι γρήγορα στην παρασκευή τους ,δίνει περισσότερες πιθανότητες στο να τα ακολουθήσει και να τα συμπεριλάβει στην καθημερινότητα του. Για να τραφούμε υγιεινά δεν χρειάζεται να περνάμε όλη μας την ημέρα στην κουζίνα, ούτε να χρησιμοποιούμε πολλά σκεύη και υλικά. Μία ομελέτα με ελαιόλαδο και λαχανικά, ψωμί με άλλειμα ξηρών καρπών, γάλα και φρούτα, ανεπεξέργαστα δημητριακά με γάλα, αποτελούν λίγες μόνες από τις δεκάδες επιλογές για γρήγορα και υγιεινά γεύματα.\nΣυχνά όταν επιδιώκουμε να φροντίσουμε την διατροφή μας προβαίνουμε σε πολλές αλλαγές ταυτόχρονα με αποτέλεσμα να είναι αδύνατον να τις εγκαταστήσουμε. Θέλουμε να κάνουμε 5 γεύματα την ημέρα, να είναι όλα σούπερ υγιεινά, να έχουμε σταθερές ώρες που θα τρώμε και ταυτόχρονα να ενυδατωνόμαστε πλήρως και να ασκούμαστε. Είναι όμως αυτό ρεαλιστικό; Θα λέγαμε πως όχι. Δοκίμασε μία μικρή συνήθεια όπως είναι η ένταξη του πρωινού ή το να αγοράσουμε ένα σακουλάκι με αποξηραμένα φρούτα ή το να πιούμε λίγο νεράκι παραπάνω. Πλησιάζουμε έτσι πιο κοντά στην κάλυψη των αναγκών μας για θρέψη και ενέργεια. Ξεκινήστε με αυτό που σας φαίνεται πιο εύκολο να γίνει και στην πορεία σκεφτείτε τι άλλο θα μπορούσατε να προσθέσετε.\nΑκούστε το σώμα σας και δώστε του χρόνο.\nΤο τελευταίο που έχει ανάγκη ένας άνθρωπος είναι η πίεση ή οι ενοχές γύρω από την εικόνα σώματός του και το πώς διατρέφεται. Ακόμη και αν δεν καλύπτετε τις ανάγκες σας σε θρέψη μην ενοχοποιείτε την κατάσταση σας για αυτό. Πάρτε τον χρόνο σας και δοκιμάστε να παρατηρήσετε την βιολογική πείνα, πότε έρχεται και με τι ενδείξεις συνοδεύεται στο σώμα (γουργούρισμα, ήπια ζαλάδα, έκκριση σάλιου κλπ). Σκεφτείτε τι είναι αυτό που θα μπορούσατε να δώσετε στο σώμα σας εκείνη την στιγμή χωρίς κανόνες και αυστηρούς περιορισμούς.\nDos & Don’ts διατροφής για την κατάθλιψη\nΚαλό είναι να αποφεύγεται η υπερκατανάλωση καφεΐνης,. Μπορεί να οδηγήσει σε νευρικότητα και άγχος, όπως επίσης η κατανάλωση αλκοόλ η οποία μπορεί να επιδεινώσει τις διαταραχές ύπνου.\nΣε περίπτωση παχυσαρκίας, είναι επιθυμητή η απώλεια βάρους. Είναι επιβάρυνση για το ανοσοποιητικό και ενδοκρινικό σύστημα. Επιπλέον ένα υγιές βάρος, συμβάλλει στη μείωση του άγχους, στην αύξηση της ενεργητικότητας και στη βελτίωση του ύπνου.\nΕστίασε σε τροφές με μεγάλη περιεκτικότητα σε ω-3 λιπαρά οξέα, καθώς συνδέονται άμεσα με τις λειτουργίες του εγκεφάλου. Τέτοιες τροφές είναι τα λιπαρά ψάρια, ο λιναρόσπορος, οι ξηροί καρποί και τα αλλείματα ξηρών καρπών.\nΣτοχεύστε στην αύξηση της βιταμίνης D. Η βιταμίνη D είναι μία λιποδιαλυτή βιταμίνη που συντίθεται κυρίως με την έκθεση μας στον ήλιο. Ο άνθρωπος χρειάζεται καθημερινά τουλάχιστον 10-15 λεπτά έκθεσης χωρίς αντηλιακό ,κατά τις ώρες που οι ακτίνες του ήλιου είναι κάθετες. Αν πιστεύετε ότι δεν καλύπτετε τις ημερήσιες ανάγκες σας σε βιταμίνη D, συμβουλευτείτε τον ενδοκρινολόγο σας ώστε να ρυθμίσετε τα επίπεδα της.\nΣε συνεργασία με τον θεράποντα ιατρό σας ερευνήστε την πιθανότητα πρόσληψης κάποιου σκευάσματος βιταμίνης που ενδεχομένως να λείπει από τον οργανισμό σας. Μερικές απλές αιματολογικές εξετάσεις μπορούν να μας δείξουν τα επίπεδα των βιταμινών στο σώμα μας.\nΣτοχεύστε σε 1-3 γεύματα την ημέρα και 2-3 γρήγορα σνακ για αρχή. Προσπαθήστε να μείνετε ενυδατωμένοι και υιοθετήσετε σταδιακά οποιαδήποτε μορφή κίνησης , ακόμη και το χαλαρό περπάτημα σε βόλτα. Αναζητήστε φρέσκες τροφές και δοκιμάστε να μειώσετε τους ραφιναρισμένους υδατάνθρακες, την λευκή ζάχαρη και την κατανάλωση ενεργειακών ποτών. Από έρευνες έχει φανεί ότι η υιοθέτηση μιας υψηλής ποιότητας μεσογειακής διατροφής, συσχετίζεται με χαμηλότερο κίνδυνο καταθλιπτικών συμπτωμάτων με την πάροδο του χρόνου.\nΔιατροφικές συμβουλές & Κατάθλιψη – Βασιλική Χυτά\nΒασιλική Χύταγεύματαδιάθεσηδιατροφήδιατροφολόγοςδιατροφολόγος θεσσαλονίκηκατάθλιψηυγιεινή διατροφήφροντίδα εαυτού


Το 1ο ''Paros Run For All'' είναι γεγονός [promo video] - Sportcyclades.gr\nΤο 1ο ''Paros Run For All'' είναι γεγονός [promo video]\nΣάββατο, 22 Ιουλίου 2017 11:34\nΤο 1ο «Paros Run For All» είναι γεγονός. Οι εγγραφές άνοιξαν μέσω του http://parosrunforall.gr/ Στις 02/09/2017 "σαλ-ΠΑΡΟ-υμε" για το πανέμορφο νησί της Πάρου, όπου θα διεξαχθούν αγώνες 5χλμ ανδρών & γυναικών και 1.000μ. για παιδιά.\nΑπολαύστε μία παραθαλάσσια διαδρομή με φόντο το μαγευτικό ηλιοβασίλεμα της Πάρου, διασχίζοντας το παραδοσιακό οικισμό, δίπλα από τη θάλασσα.\nΣκοπός της εκδήλωσης είναι να μαζευτούν χρήματα και να διατεθούν:\n1. Στο Κ.Υ. Πάρου για αγορά βασικών αναλώσιμων\n2. Στην Ομάδα Διάσωσης Πάρου για αγορά καύσιμης ύλης για το ασθενοφόρο\n3. Στο 1ο Πρότυπο Εθελοντικό Κέντρο «Α.Μ.Ε.Α.Ι.» για βασικές τους ανάγκες\nΤο event διοργανώνεται από την “24events”, υπό την αιγίδα του Δήμου Πάρου, της ΚΔΕΠΑΠ και την υποστήριξη της Περιφέρειας Νοτίου Αιγαίου, μέσω του Επαρχείου Πάρου. Ο αγώνας είναι ασφαλισμένος σε γνωστή εταιρεία.\nΗ συμμετοχή στον παιδικό αγώνα δρόμου είναι δωρεάν. Το κόστος συμμετοχής στον αγώνα 5χλμ είναι 10 ευρώ, ενώ υπάρχει έκπτωση για ομαδικές εγγραφές (6 άτομα και άνω). Εξασφαλίσαμε μεγάλες εκπτώσεις για τη διαμονή σε ξενοδοχεία και 50% έκπτωση στα ακτοπλοϊκά εισητήρια της Blue Star Ferries. Επισκεφθείτε το site parosrunforall.gr για περισσότερες επιλογές.\nΜε την εγγραφή τους, οι αθλητές παραλαμβάνουν αγωνιστικό μπλουζάκι συμμετοχής. Την ημέρα του αγώνα, θα διατίθενται δωρεάν για όλους χυμοί, φρούτα και νερό. Όλοι οι συμμετέχοντες, παίρνουν ηλεκτρονικό αναμνηστικό δίπλωμα και μετάλλια, ενώ κύπελλα παίρνουν οι 3 πρώτοι κάθε κατηγορίας.\nΤο event θα κλείσει μεγάλη συναυλία με ζωντανή παραδοσιακή μουσική και παραδοσιακούς χορούς από́ το «ΤΕΧΝΗΝΤΑΡΙ» Πάρου - Κέντρο Τέχνης και Πολιτισμού. Την επομένη του αγώνα, θα γίνει προαιρετικά δωρεάν ξενάγηση στον Ιερό Ναό Παναγίας της Εκατονταπυλιανής. Επίσης, κατόπιν κράτησης θέσεων, θα διεξαχθούν οργανωμένες εκδρομές σε τουριστικά αξιοθέατα και στις πανέμορφες παραλίες της Πάρου.\nΧορηγοί επικοινωνίας του event είναι τα: Cosmote TV, Sport24 Radio, Contra.gr, Sport24.gr, Runningnews.gr, Sportcyclades.gr, το Fileleutheros.net. & ο Σύλλογος «Φίλοι της Πάρου». Για την διοργανώτρια “24events”, Μπιζάς Ι. Γεώργιος & Μαλατέστας Π. Γεώργιος\nΤο promo video του αγώνα\nPAROS RUN FOR ALL\nΠερισσότερα σε αυτή την κατηγορία: « Γνωριμία με τη μικρή κύρια διαδρομή του του Andros Trail Race Ξεκίνησαν την προετοιμασία τους οι Δρομείς Σύρου »\nΠανσιφναϊκός – ΑΕ Πάρου 2-5. Ποδόσφαιρο και περιπέτεια…\nΑΟ Πάρου: Συλλυπητήρια για την απώλεια του Τζώρτζη…


Πρόταση δημιουργίας Κέντρου για ΑμΕΑ στην Καλαμάτα – messinia24\nΒρίσκεστε εδώΑρχική»Δήμοι»Καλαμάτα»Πρόταση δημιουργίας Κέντρου για ΑμΕΑ στην Καλαμάτα\nΠρόταση δημιουργίας Κέντρου για ΑμΕΑ στην Καλαμάτα\nΣΥΓΓΡΑΦΕΑΣ messinia24 ΣΤΙΣ\t 27/08/2020 Καλαμάτα\nΤην υποβολή πρότασης στο Επιχειρησιακό πρόγραμμα «Πελοπόννησος» για ίδρυση και λειτουργία Κέντρου Διημέρευσης – Ημερήσιας Φροντίδας για Άτομα με Ειδικές Ανάγκες (ΚΔΗΦ), προϋπολογισμού 1.647.944,00€, αποφάσισε χθες, Τετάρτη 26 Αυγούστου 2020, η Οικονομική Επιτροπή του Δήμου. Το κέντρο, προβλέπεται να στεγαστεί σε ισόγειο κτίριο, ιδιοκτησίας της Ιεράς Μητροπόλεως Μεσσηνίας, επί της οδού Αγ. Γεωργίου 42.\nΗ πράξη αφορά στη βελτίωση της ποιότητας ζωής των ωφελούμενων, τη δημιουργική απασχόληση και την ενίσχυση της κοινωνικοποίησής τους και της κοινωνικής τους ένταξης. Η αναπηρία οδηγεί τους ασθενείς και τους οικείους τους στην απομόνωση λαμβάνοντας υπόψη ότι η συνολική προσέγγιση του προβλήματος εξακολουθεί να είναι εσφαλμένη με αποτέλεσμα τον κοινωνικό αποκλεισμό των ασθενών και των συγγενών τους. Ως εκ τούτου, χρειάζεται να υπάρξει καλύτερη κατανόηση του στίγματος, της προκατάληψης και των διακρίσεων που συνδέονται με την αναπηρία ενώ παράλληλα χρειάζεται να διερευνηθεί ο τρόπος με τον οποίο θα παρεμποδιστεί ο κοινωνικός αποκλεισμός και θα ενθαρρυνθεί η ενεργός συμμετοχή στην κοινωνία των πολιτών έτσι ώστε να διαφυλαχθεί η αξιοπρέπεια και ο σεβασμός των ατόμων αυτών στον πυρήνα κάθε δράσης.\nΤο Κέντρο Διημέρευσης – Ημερήσιας Φροντίδας για Άτομα με Ειδικές Ανάγκες αποτελεί μονάδα ημερήσιας φροντίδας και παραμονής ατόμων που έχουν μόνιμες ή προσωρινές βλάβες, ανικανότητες, αδυναμίες, αναπηρίες ή συνδυασμό των παραπάνω, που προέρχονται από φυσική, ψυχική ή νοητική ανεπάρκεια, με απώτερο στόχο τη βελτίωση της ποιότητας ζωής τους προσφέροντας υπηρεσίες κοινωνικής φροντίδας.\nΣκοπός των Κέντρων Διημέρευσης – Ημερησίας Φροντίδας για Άτομα με Ειδικές Ανάγκες είναι να προσφέρουν στους ωφελούμενους ένα πλαίσιο κατάκτησης νέων δεξιοτήτων, που θα τους προσφέρουν καλύτερη ποιότητα ζωής και μεγαλύτερο επίπεδο αυτονομίας.\nΤα βασικά οφέλη από την ίδρυση και λειτουργία Κέντρου Ημερησίας Φροντίδας για Άτομα με Ειδικές Ανάγκες εντοπίζονται στα παρακάτω:\nΣτη βελτίωση των υποδομών υγείας και κοινωνικής πρόνοιας.\nΣτη βελτίωση της παροχής υπηρεσιών υγείας σε ευπαθείς κοινωνικά ομάδες.\nΣτην ενίσχυση της κοινωνικής συνοχής με την ισότιμη πρόσβαση όλων στην αγορά εργασίας και την πρόληψη φαινομένων περιθωριοποίησης και κοινωνικού αποκλεισμού.\nΣτη δημιουργία νέων κοινωνικών δομών.\nΣτην αναβάθμιση των υπηρεσιών κοινωνικής φροντίδας.\nΣτη δημιουργία θέσεων εργασίας.\nΤο Κέντρο Διημέρευσης (ΚΔΗΦ) θα παρέχει υπηρεσίες ημερήσιας φροντίδας και παραμονής σε άτομα µε αναπηρίες, οι οποίες περιλαμβάνουν:\nΤη µεταφορά των ωφελούμενων προς και από το Κέντρο, µε μεταφορικό μέσο του δικαιούχου.\nΤη διαμονή και τη διατροφή τους (πρόχειρο γεύµα).\nΤο πρόγραµµα πράξεων ειδικής αγωγής που έχουν ανάγκη ανάλογα µε τις ανάγκες του κάθε ατόμου (εργοθεραπείες, λογοθεραπείες, φυσικοθεραπείες και άλλα), βάσει του εξατοµικευµένου προγράµµατος του κάθε ωφελούμενου.\nΤην παροχή ατομικής ή και ομαδικής άσκησης.\nΤην εκπαίδευσή τους στην αυτοεξυπηρέτηση και την εκµάθηση δραστηριοτήτων καθημερινής ζωής.\nΤην παροχή υπηρεσιών συμβουλευτικής υποστήριξης, γνώσεων και δεξιοτήτων σε διάφορες θεματικές κατηγορίες (Κηπουρικής, Ζαχαροπλαστικής, Εικαστικών, Κοπτικής – Ραπτικής, Αργυροχρυσοχοϊας, Μεταλλοτεχνίας, κλπ)\nΤη συµµετοχή τους σε προγράµµατα ψυχαγωγίας, πολιτισµού και άθλησης\nΤην υλοποίηση δράσεων δικτύωσης και συνεργασίας με κοινωνικούς φορείς / φορείς παροχής κοινωνικών υπηρεσιών κλπ\nΤο αντικείμενο της πράξης, συνολικού προϋπολογισμού 1.647.944 € περιλαμβάνει τρία Υποέργα και πιο συγκεκριμένα:\nΥΠΟΕΡΓΟ 1: Ίδρυση και λειτουργία Κέντρου Διημέρευσης – Ημερήσιας Φροντίδας για Άτομα με Ειδικές Ανάγκες (ΚΔΗΦ). Κόστος υποέργου 1.440.000,00€\nΥΠΟΕΡΓΟ 2: Διαμόρφωση χώρου για τη λειτουργία Κέντρου Διημέρευσης – Ημερήσιας Φροντίδας για Άτομα με Ειδικές Ανάγκες (ΚΔΗΦ). Κόστος υποέργου 170.000,00€ (μελέτη)\nΥΠΟΕΡΓΟ 3: Προμήθεια ειδών εξοπλισμού για τη λειτουργία Κέντρου Διημέρευσης – Ημερήσιας Φροντίδας για Άτομα με Ειδικές Ανάγκες (ΚΔΗΦ). Κόστος υποέργου 37.944,00€ (μελέτη)\nΑμεΑ ΔΗΜΟΣ ΚΑΛΑΜΑΤΑΣ ΗΜΕΡΗΣΙΑ ΦΡΟΝΤΙΔΑ ΚΑΛΑΜΑΤΑ ΚΔΗΦ ΟΙΚΟΝΟΜΙΚΗ ΕΠΙΤΡΟΠΗ